hotchpotch/miracl-hf-unified huggingface dataset:
మంజీర గాథ
మంజీర గాథ గ్రంథము తమిళ ప్రాచీన గ్రంథమైన నికి తెలుగు అనువాదం. ఈ గ్రంథాన్ని కళాప్రపూర్ణ మరుపూరు కోదండరామిరెడ్డి అనువదించారు.
మరుపూరు కోదండరామిరెడ్డి బహుగ్రంథకర్త. ఆయన 1920ల్లో గాంధీజీ ప్రభావంతో ఆంగ్లేయవిద్యను త్యజించి ఆప్తమిత్రుడు బెజవాడ గోపాలరెడ్డితో పాటుగా బందరు ఆంధ్ర జాతీయ కళాశాలలో చేరారు. ఆ సమయంలో వారికి పలువురు రాజకీయవేత్తలు, స్వాతంత్రసమరయోధులు, సాహిత్యవేత్తలు పరిచయమయ్యారు. ఆంధ్రప్రదేశ్ సాహిత్య అకాడెమీలో విశిష్ట సభ్యునిగా, కేంద్రసాహిత్య అకాడెమీ, రాష్ట్రీయ సంఘానికి సభ్యునిగా పలుమార్లు పనిచేశారు. అనువాదకునిగా రవీంద్రనాథ్ ఠాగూర్ రచనలను "కర్ణకుంతి", "విసర్జన" గ్రంథాలుగా అనువదించారు.
ఆయన ఆకాశవాణి ఆంధ్రశాఖలో గ్రామీణ సభ్యునిగా నియమితులైనారు. మద్రాసు, హైదరాబాద్, విజయవాడ, కడప ఆకాశవాణి కేంద్రాలు వివిధ విషయాలపై ఆయన చేసిన ప్రసంగాలను, వ్యాసాలను ప్రసారం చేశాయి. రేడియో కేంద్రాలలో వినిపించిన ప్రభాత సూక్తులు కార్యక్రమానికి సూక్తులను అందజేసి ప్రాచుర్యం పొందారు.
జెంబతాన్ అకర్
జెంబతాన్ అకర్ (ఆంగ్లం:"the root bridge")(తెలుగు:ఊడల వంతెన) సుమత్రా దీవిలో ఉన్న ఊడల వంతెన. ఇది సహజమైనది. ఇది ఇండోనేషియా లోని బయాన్ ఉతర ఉపజిల్లాలో గల ఒక నదిపై సహజంగా ఏర్పడిన వంతెన. నదికి రెండువైపుల గల మర్రి చెట్ల ఊడలతో తయారుచేయబడిన వంతెన. ఇది పట్టణానికి దక్షిణంగా 88 కి.మీ దూరంలో ఉన్నది.
ఈ వంతెనకు కారణమైన ఊడలు వాటంతటవే అల్లుకుపోలేదు. వాటిని కొన్ని సంవత్సరాల క్రితం స్థానిక ఉపాధ్యాయుడు అల్లేటట్లు చేశాడు. 1890 ప్రాంతంలో వకిహ్ సొహన్ అనే ఉపాధ్యాయుడు విద్యార్థులకు బోధిస్తుండేవాడు. నది అవతలి విద్యార్థులు కూడా పాఠశాలకు వస్తుండేవారు. నదీ ప్రవాహం ఎక్కువగా ఉన్నపుడు విద్యార్థులు పాఠశాలకు రాలేకపోయేవారు. వారి సౌకర్యార్థం ఆ ఉపాధ్యాయుడు నదికి ఇరువైపుల ఉన్న చెట్ల ఊడలను అల్లేశాడు. 26 సంవత్సరాల తరువాత అవి బాగా అల్లుకొని ఒక సహజ ఊడల వంతెనగా మారి ఆ గ్రామ ప్రజలకు ఎంతో ఉపయోగపడింది.
ఈ వంతెన పొడవు 25 మీటర్లు మరియు వెడల్పు 1.5 మీటర్లు ఉంటుంది. ఇది నది ఉపరితలానికి సుమారు 3 మీటర్ల ఎత్తున ఉంటుంది. ఇది 1890 లో ప్రారంభమైనా 1916 నాటికి వినియోగంలోకి వచ్చింది. ఇది ప్రస్తుతం బలంగా తయారై 20 మంది బరువును కూడా తట్టుకోగల సామర్ధ్యం కలిగి ఉంది. ఈ ప్రాంత పరిసరాలను స్థానికులు పవిత్రంగా భావిస్తారు. ఈ వంతెనను సజీవ వంతెన అంటారు. ఈ ప్రాంతంలో ప్రజలకు పర్యాటక ప్రదేశంగా ఈ ప్రాంతం భాసిల్లుతోంది. ఇది అనేకమంది విదేశీ పర్యాటకులను కూడ ఆకర్షిస్తోంది.
ఉన్నమాట
ఉన్నమాట వ్యాససంకలనాన్ని ప్రముఖ పాత్రికేయులు, సంపాదకులు ఎం.వి.ఆర్.శాస్త్రి రాశారు.
తెలుగు పత్రికారంగంలో రెండు దశాబ్దాల పాటు సాగిన ఉన్నమాట కాలమ్ నుంచి ఎంపికచేసిన వ్యాసాల సంకలనం ఇది. ఈ శీర్షిక 1990దశకంలో ఆంధ్రప్రభ పత్రిక ఆదివారం సంచికలను వారపత్రికల సైజులో ముద్రించిన సందర్భంగా కొత్తశీర్షిక (కాలమ్) శాస్త్రి ఉన్నమాటను ప్రారంభించారు. 1992 మే 24 తేదీ సంచికలో "సభవారు చెప్పింది వేదం" అన్న శీర్షిక (టైటిల్)తో శాసనసభా హక్కుల వైరుధ్యాలను చర్చించే వ్యాసంతో ఉన్నమాట ప్రారంభమైంది. 1994 డిసెంబరులో ఆంధ్రభూమి దినపత్రికకు శాస్త్రి సంపాదకత్వ బాధ్యతలు చేపట్టాకా, ఆంధ్రభూమి ఆదివారం సంచికలో కాలమ్ కొనసాగింది.
విజయవంతంగా కొనసాగిన ఉన్నమాటలో ఎంపిక చేసిన వ్యాసాలను ఆగస్టు 2008లో అప్పాజోస్యుల విస్సాభొట్ల ఫౌండేషన్ (ప్రస్తుతం అప్పాజోస్యుల విస్సాభొట్ల కాందాళం ఫౌండేషన్) వారు తొలి ముద్రణ చేశారు. దుర్గా పబ్లికేషన్స్ సంస్థ ద్వారా మే 2010లో ద్వితీయ ముద్రణ చేశారు.
ఎం.వి.ఆర్.శాస్త్రి ప్రముఖ సంపాదకుడు, చరిత్ర రచయిత, కాలమిస్టు. ఆయన 1952 ఏప్రిల్ 22న కృష్ణాజిల్లా జగ్గయ్యపేటలో జన్మించారు. 1975లో ఆంధ్రజ్యోతి పత్రికలో విలేకరిగా, 1978 నుంచి 1990 వరకూ ఈనాడు దినపత్రికలో వివిధ హోదాల్లో అసిస్టెంట్ ఎడిటర్ స్థాయి వరకూ పనిచేశారు. 1990 నుంచి 1994 వరకూ ఆంధ్రప్రభ దినపత్రికకు సంపాదకునిగా పనిచేస్తున్నారు. 18 సంవత్సరాలుగా ఉన్నమాట, 14 సంవత్సరాలుగా వీక్ పాయింట్ శీర్షికలను నిర్వహించారు. రచయితగా ఆయన మన చదువులు, ఉన్నమాట, వీక్ పాయింట్, ఏది చరిత్ర?, ఇదీ చరిత్ర, 1857, మన మహాత్ముడు, కాశ్మీర్ కథ, కాశ్మీర్ వ్యథ, ఆంధ్రుల కథ తదితర గ్రంథాలు రచించారు.
ఈ గ్రంథంలోని వ్యాసాల్లో సమకాలీన రాజకీయ, సామాజిక అంశాలు వ్యాసాలుగా ఉన్నాయి. ఆనాటి అంశాలు ఐనా నేటికీ సమకాలీనంగా ఉన్నవే సంకలనం చేసినట్టు, తిరిగి తిరిగి వచ్చిన కొన్ని విషయాలను తొలగించినట్టు శాస్త్రి వివరించారు. వ్యాసాలను వివిధ అధ్యాయాలుగా మలిచారు.
బేతాళ ప్రశ్నలు
బేతాళ ప్రశ్నలు పుస్తకాన్ని ప్రముఖ నవలా రచయిత, వ్యక్తిత్వ వికాస గ్రంథకర్త యండమూరి వీరేంద్రనాథ్ రచించారు.
సాక్షి దినపత్రిక ఆదివారం సంచిక(ఫన్ డే)లలో ధారావాహికగా ప్రచురితమైన కాలమ్ బేతాళ ప్రశ్నలు పుస్తకంగా ప్రచురించారు. 2009 అక్టోబర్ లో నవసాహితి పబ్లికేషన్స్ ద్వారా తొలి ముద్రణ పొందింది. పిల్లల్లోనూ, పెద్దల్లోనూ చురుకుదనం, మేధోశక్తి, తెలివి వంటివి పెంచేందుకు ఉద్దేశించిన ఈ కథలు ఫన్ డేలో ధారావాహికగా ప్రచురించినపుడు ప్రశ్నలను పాఠకులు సమాధానం చెప్పవచ్చనీ, దానికి బహుమతులు లభిస్తాయనీ ప్రకటించారు. ఆ సవాలును ఎదుర్కొని చాలామంది సమాధానాలు పంపగా, వాటిలో సరైనవిగా నిర్ణయించి బహుమతులు పొందిన సమాధానాలు పంపిన పాఠకులు కొందరు ఉన్నారు. వారు పి.శ్రవణ్ కుమార్ (మియాపూర్), పామర్తి నిర్మల (చల్లపల్లి), వెత్సా సాహితీ సౌందర్య (హైదరాబాద్), వి.ఎస్.కె.చైతన్య (కొత్తపల్లి), మేడూరి రవికుమార్ (సికిందరాబాద్), రత్నా రమేష్ (కాకినాడ), గారపాటి ఈశ్వర్(అమలాపురం), రఘునాథ్ చౌదరి(హైదరాబాద్), ఎం.అప్పలరాజు (విశాఖపట్టణం), ఎస్.మధుకర్ (కర్నూలు). పుస్తకాన్ని యండమూరి వీరేంద్రనాథ్ "పెద్దయ్యాక కుంభకర్ణులు నిద్రలేస్తారు. తాము ఎప్పుడో చనిపోయామని తెలుసుకోవడానికి. పిల్లల్ని కుంభకర్ణుల్ని చేయకుండా పెంచే తల్లిదండ్రులకి ఈ పుస్తకం అంకితం" అంటూ అంకితం చేశారు.
"ప్రధానవ్యాసం: యండమూరి వీరేంద్రనాథ్"
యండమూరి వీరేంద్రనాథ్ తెలుగులో అత్యంత ప్రాచుర్యం పొందిన రచయితల్లో ఒకరు. ఆయన నవలలు 1970-90 దశకాల్లో సంచలన విజయాలు సాధించి పలు పునర్ముద్రణలు పొందాయి. వీరేంద్రనాథ్ రాసిన కొన్ని నవలలను సినిమాలు, టీవీ సీరియల్స్ గా మలచారు. సినిమా కథల, మాటల రచయితగా ఎన్నో విజయవంతమైన చిత్రాల రూపకల్పనలో పాలుపంచుకున్నారు. అనంతర కాలంలో వ్యక్తిత్వ వికాస నిపుణునిగా రూపాంతరం చెంది పలు వ్యక్తిత్వ వికాస గ్రంథాలు రచించారు. వ్యక్తిత్వ వికాస గ్రంథాలు కూడా విజయవంతమయ్యాయి. కాకినాడ సమీపంలో సరస్వతీ విద్యాపీఠాన్ని నెలకొల్పి విద్యార్థులకు నాణ్యమైన విద్యను అందిస్తున్నారు.
ఈ పుస్తకంలో బేతాళ కథల మూసలో కథను చెప్పి దాన్ని ప్రశ్న రూపంలో ముగించారు. ఒక్కో కథలోనూ చివర వేసే ప్రశ్నలు ఆలోచనాత్మకంగా, సమాధానాలు వెతికే క్రమంలో మెదడుకు పదును పెట్టి చురుకుదనం, మేధస్సు పెంచేలా రూపొందించారు. చదువుకునే పిల్లలకు ప్రతిస్పందించడంలో అలసత్వం, విశ్లేషణలో అలసత్వం, దృక్పథంలో అలసత్వం వంటివి లెక్కలు, విజ్ఞానశాస్త్రం వంటివి నేర్చుకోవడంలో అవరోధాలుగా నిలుస్తాయనీ, ఈ పుస్తకంలో పజిల్స్ వంటివి పూర్తిచేయడం వల్ల ఆ సమస్యలు తగ్గుతాయని గ్రంథకర్త పేర్కొన్నారు. రకరకాలైన నేపథ్యాల్లోని కథలను ఎంచుకుని, వైవిధ్యభరితమైన చిక్కుప్రశ్నలతో ఈ పుస్తకాన్ని రూపొందించారు.
గూడు వదిలిన గువ్వలు
గూడు వదిలిన గువ్వలు పుస్తకాన్ని ఎస్.ఆర్.భల్లం రచించారు.
గూడు వదిలిన గువ్వలు పుస్తకం నానీలు అనే కవితా ప్రక్రియలో రాసిన కవితల సంకలనం. 18-20 అక్షరాల్లో, ఐదారు పాదాల్లో, నాల్గు చిన్న పాదాల్లో రాసే ప్రక్రియను "నానీలు" అంటారు. ఈ ప్రక్రియ ప్రారంభమై ప్రాచుర్యం పొందుతున్న తొలినాళ్లలో కవి ఎస్.ఆర్.భల్లం ఈ నానీల సంకలనాన్ని రాశారు. క్రీసెంట్ పబ్లికేషన్స్ వారు డిసెంబరు 2000లో గూడు వదిలిన గువ్వలు పుస్తకాన్ని ప్రచురించారు. ఈ పుస్తకాన్ని ప్రముఖ కవి, నానీ ప్రక్రియకు ఆద్యుడు డా.ఎన్.గోపికి అంకితమిచ్చారు.
గూడు వదిలిన గువ్వలు గ్రంథకర్త ఎస్.ఆర్.భల్లం పూర్తిపేరు భల్లం సూర్యనారాయణరాజు. భల్లం లంకలకోడేరు గ్రామంలో జన్మించారు. ఉపాధ్యాయునిగా పనిచేస్తున్న ఆయన ఉద్యోగబాధ్యతల రీత్యా తాడేపల్లిగూడెంలో చిరకాలంగా నివసిస్తున్నారు. "నీటిభూమి" వంటి కవితా సంకలనాలు, "కొల్లేరు" అనే దీర్ఘకవిత ప్రచురణ పొందాయి.ఊహల్లోనే
ఊరు పచ్చదనం
నిజానికది
గడ్డ కట్టిన రక్తసముద్రం
యాత్ర అంటే
ప్రయాణం కాదు
నీలోకి
నువ్వుగా వెళ్ళే ప్రవాహం
వెదురు కర్రలో
వాయువుకి
ఆయువు పోయడమే
సంగీతం ...!
కొల్లేరు నిండా
కొంగల అక్షరాలు
వలస
మహాకావ్యమంటే యిదే ... !!
గిజిగాడి గూడు
గిజిగాడు(ఆంగ్లం:Oriole) అనునది ఓరకమైన పిచ్చుక. ఇవి సాధారణంగా ఉత్తర అమెరికా తూర్పు ప్రాంతంలో ఉంటాయి.
భారత దేశంలో కూడా కొన్ని ప్రాంతాలలో చెరువులోకి వంగిన తుమ్మ కొమ్మలకో, తాటి లేదా ఈత చెట్టుకో వేలాడుతున్న వీటి గూళ్ళు కనబడతాయి. ఈ గూళ్ళను గిజిగాడు గూడు అంటారు. ఈ పక్షులు పాములూ , ఇతర శత్రువుల బారినుండి గుడ్లనూ, పిల్లల్నీ కాపాడుకోడానికి గూళ్ళను ఇలా కట్టుకుంటాయట ఓ రకం పిచ్చుకలే అయిన గిజిగాళ్ళు. ఈ గిజిగాళ్ళు కరెంటు తీగలకు కూడా వ్రేలాడే గూడును కొన్నిచోట్ల కట్టుకుంటాయి. ఈ గూళ్ళు అద్భుతంగా కట్టుకుంటాయి. ఇవి కొమ్మలకు వ్రేలాడుతూ ఉంటాయి. ఈ గూళ్ళ నిర్మాణంలో ఈ పక్షుల సాంకేతిక నిపుణత ఆశ్చర్యం కలిగిస్తుంది. ఇవి గూళ్ళు అల్లడమూ, పిల్లలకి ఆహారం నోటికందించడమూ, శత్రువులను ఎదుర్కోవడమూ, ఆటలూ పాటలూ చాలా చూడొచ్చనిపిస్తుంది.
ఈ గూళ్ళలో గోల గోలగా బుల్లి పిట్టలు ఉంటాయి. ఈ గిజిగాడు గూడు నింగికీ నేలకీ మధ్య వేలాడదీసిన గదులున్న చిన్న గృహాలులా, ఊగుతూ ఉంటాయి. ఈ గుళ్ళను గుంపులుగా అనేకం ఒకే చోట కట్టుకుంటాయి. పాములు, జంతువుల బారినుండి తన పిల్లలను రక్షించుకొనుట కొరకు ఈ గూడు నిర్మించినప్పటికీ, కొన్ని కాకుల వలన ప్రమాదం పొంచి ఉంటుంది. శత్రువుల తాకిడి ప్రారంభమవగానే అవి ఒకేసారి కిలకిలరావాలు చేస్తూ పారిపోతాయి. కాకులు వెళ్లిపోగానే అవన్నీ ఒకేసారి తమగూళ్ళలోనికి వాలిపోతాయి. తల మీద పసిడి కిరీటం అన్నట్లు పసుపు రంగు, గడ్డమూ ముక్కూ నలుపు రంగు, రెక్కలేమో గోధుమా నలుపు రంగు చారలతో మగ పక్షులు కనిపిస్తాయి. ఆడ పక్షికి పసుపూ కిరీటమూ, ముఖం మీద నలుపూ ఉండవు. అచ్చం ఊరపిచ్చుకలాగానే.
పిల్లల్ని పోషించడం బాధ్యత ఆడ పక్షులదైతే గూళ్ళు కట్టే పని పూర్తిగా మగ పక్షులదే. వరి ఇతర గడ్డి మొక్కల ఆకుల నుండి చీల్చుకొచ్చిన పోచలతో ఈ గూడుని అల్లుతాయి. సగం అల్లిన గూడుని ప్రదర్శనకి పెట్టి రెక్కలు ఆడిస్తూ సంకేతాలు అందిస్తుంది మగపక్షి ఆడపక్షులకు వచ్చి చూసుకొమ్మన్నట్లు. గుంపులో ఒక్క ఆడ పక్షి అయినా మెచ్చక పోదు కదా! తన గూటిని ఎవరూ మెచ్చకపోతే, అది వదిలి మరో గూడు అల్లడం మొదలు పెడుతుందట మగ పక్షి. నచ్చిందా గొట్టం లాంటి ప్రవేశ ద్వారం వంటి మిగతా పనులు పూర్తి చేయడంతో కాపురానికి అందమైన గూడు సిద్దమవుతుంది! గూడు చుట్టూ ఎగురుతూ పనితనాన్ని సరిచూసుకుంటాయి కొన్ని. ఊగి చూసి గట్టితనాన్నీ పరీక్షించుకుంటాయి కొన్ని పక్షులు.
నవరస తరంగిణి
నవరస తరంగిణి ఒక విశిష్టమైన తెలుగు గ్రంథం. దీనిని విజయనగర వాస్తవ్యులగు ఆదిభట్ల నారాయణదాసు గారు సంస్కృత మహాకవి, నాటక కర్త కాళిదాసు రచనలనుండి, ఆంగ్లభాషలో ప్రసిద్ధ నాటక రచయిత షేక్స్‌పియర్ రచనలనుండి నవరసాలను వర్ణించే ఖండికలను తెలుగులోకి అనువదించారు.
ఇది 1922 సంవత్సరంలో తొలిసారిగా దాసభారతి వారిచే ముద్రించబడింది. ఇది మరళ 1979లో రెండవసారి శ్రీమతి కఱ్ఱా శ్యామలాదేవి ముద్రించారు. ద్వితీయ ముద్రణకు ఆంధ్ర ప్రదేశ్ సాహిత్య అకాడమీ, నారాయణదాసు శతజయంతి కమిటీ మరియు రోటరీ క్లబ్ వార్లు ఆర్థిక సహాయం చేశారు.
ఈ గ్రంథాన్ని విజయనగరాన్ని పరిపాలించిన పూసపాటి అలక నారాయణ గజపతి రాజు గారికి అంకితమిచ్చారు. మహారాజుగారికి కాళిదాసు మరియు షేక్స్పియర్ కవుల పద్యాలంటే ప్రేమ కాబట్టి తానీ బృహత్కార్యాన్ని చేపట్టినట్లు తెలియజేశారు. ఆ సందర్భంలో చెప్పిన పద్యాలు :
గీ|| శ్రీ విజయరామగజపతి జ్యేష్ఠపుత్ర |
వీరలలితా కుమారీ కుమారశూర |
ధీరసుకుమార విద్యావతీ కళత్ర |
రాజకులముఖ్య యలక నారాయణాఖ్య ||
గీ|| కాళిదాస షేక్స్పియరుల కవిలపయి |
బ్రేమపడెదవుగాన నర్పించినాడ |
ఈకృతిన్ద్యతోడ నంగీకరించు |
మలక నారాయణగజేంద్ర యదిపచంద్ర ||ఈ గ్రంథంలో విలియం షేక్‌స్పియర్ రచించిన కొన్ని గ్రంథాలలోని పద్యాలను కవి అచ్చతెలుగులోకి అనువదించారు:
నోబెల్ కవిత్వం (పుస్తకం)
నోబెల్ కవిత్వం పుస్తకాన్ని కవి, అనువాదకుడు ముకుంద రామారావు రచించారు. ప్రతిష్ఠాత్మక నోబెల్ బహుమతిని పొందిన కవుల జీవితవిశేషాల్ని, కవిత్వశైలిని రాసి, వారి ముఖ్యమైన కవితలను అనువాదం చేసి ఈ సంకలనాన్ని రూపొందించారు.
ముకుంద రామారావు నోబెల్ కవుల గురించి వ్యాసాలు, కవిత్వానువాదాలు వ్యాసాలుగా ఫిబ్రవరి 2010 (తొలి సంచిక) నుంచి పాలపిట్ట మాసపత్రిక ధారావాహికగా ప్రచురించారు. ఆ వ్యాసాలను సంకలనంగా మార్చి 2013లో నిషిత పబ్లికేషన్స్ ద్వారా ప్రచురించారు. గ్రంథానికి గుడిపాటి గౌరవ సంపాదకునిగా వ్యవహరించగా, ఎ.కె.ప్రభాకర్, కె.పి.అశోక్ కుమార్ సంపాదకత్వ బాధ్యతలు వహించారు. ముఖపత్రం డిజైన్ రమణజీవి తయారుచేయగా, ప్రముఖ విమర్శకులు, అనువాదకుడు డా.వెల్చేరు నారాయణరావు ముందుమాట రాశారు. సెంట్రల్ ఇన్స్టిట్యూట్ ఆఫ్ ఇండియన్ లాంగ్వేజెస్, మానసగంగోత్రి, మైసూరు వారు పుస్తక ప్రచురణకు ఆర్థిక సహాయాన్ని అందించారు.
1901 సంవత్సరం నుంచి కవిత్వరచన ద్వారా నోబెల్ బహుమతి పొందిన కవులందరి జీవిత విశేషాలు, కవిత్వ విశేషాలు దీనిలో పొందుపరిచారు. ముందుమాటలో వెల్చేరు నారాయణరావు ఈ పుస్తకంలోని విషయాల గురించి "1901 నుంచి 2011 వరకూ నోబెల్ బహుమానం అందుకున్న కవుల జీవితకథలు సంగ్రహంగా చెప్పి, వాళ్ళ కవిత్వంలో మచ్చుతునకలు కొన్ని అనువాదం చేసి బహుమానంగా ఇచ్చారు"
నోబెల్ కవిత్వంలో ప్రతి కవినీ పరిచయం చేయడంలో సమతుల్యత పాటించారు. "కవుల జీవిత వివరాలు సంగ్రహంగా చెప్పడంలో ముకుంద రామారావు గారు మంచి నేర్పు చూపించారు. అనవసరమైన విషయాలు చెప్పకుండా ఉండడంలోనూ, అవసరమైన సమాచారం తప్పకుండా ఇవ్వడంలోనూ జాగ్రత్త పడ్డారు. ఏ కవినీ ఆకాశానికెత్తేసే ప్రయత్నం చేయలేదు. ప్రతి కవి జీవితంలోనూ మంచీ చెడ్డా రెండూ చూపించి ఇంత గొప్ప కీర్తి పొందిన కవులు కూడా మనలాంటి మామూలు మనుషులే సుమా అనే జ్ఞాపకం మనకి కలిగేలా చేశారు. నోబెల్ బహుమానాలు ఇవ్వడంలో వున్న రాజకీయాలనీ, ఏమరుపాట్లనీ వదిలిపెట్టకుండా, సున్నితంగా చూపించారు." అంటారు వెల్చేరు నారాయణరావు.
కల్లోల లోయ
కల్లోల లోయ పుస్తకాన్ని ప్రముఖ పౌరహక్కుల ఉద్యమనేత, సాహిత్యవేత్త కె.బాలగోపాల్ రచించారు.
1995 నుండి 2003 మధ్యకాలంలో 5సార్లు కాశ్మీరులో పర్యటించిన మానవ హక్కుల సంఘాల నిజనిర్ధారణ కమిటీ నివేదికల సారాంశం ఈ పుస్తకం. ఆంగ్లంలో ముద్రితమైన ఆ నివేదికలను తెలుగులోకి అనువదించి క్రమానుగత కథనాన్ని అందించే ప్రయత్నం చేశారు. చారిత్రిక నేపథ్యాన్ని మాత్రం వివిధ చరిత్ర గ్రంథాలు, కశ్మీరీ మేధావులతో జరిపిన సంభాషణలపైన ఆధారపడి రచించినట్టు బాలగోపాల్ పేర్కొన్నారు. ఈ గ్రంథాన్ని 2007 జనవరిలో హైదరాబాద్ బుక్ ట్రస్ట్ వారు ప్రచురించారు. 2008లో ద్వితీయ ముద్రణ పొందింది.
"ప్రధాన వ్యాసం:కె.బాలగోపాల్"
కె.బాలగోపాల్ ప్రముఖ న్యాయవాది, మానవహక్కుల ఉద్యమ నేత, రచయిత, వ్యాసకర్త. ఆంధ్రప్రదేశ్ లో మానవహక్కుల ఉద్యమాన్ని నిర్మించడంలో ఆయనది కీలకమైన పాత్ర. రచయితగా సాహిత్యవిమర్శలు, సామాజికాంశాలు రాశారు. సాహిత్యాన్ని మార్క్సిస్టు దృక్పథంలో ఆయన చేసిన విమర్శలు "సాహిత్యంపై బాలగోపాల్" గ్రంథంగా ప్రకటించబడింది.
అంతర్జాతీయంగా ఎన్నో ఏళ్లుగా అపరిష్కృతంగా ఉండిపోయిన సమస్య కాశ్మీర్ సమస్య. 1948లో కాశ్మీర్ భూఖండంపై హక్కు గురించి ప్రారంభమైన ఈ సమస్యలో భారత్-పాక్ ల మధ్యన ద్వైపాక్షిక సంబంధాల్లో కీలకమైన స్థానం ఉంది. ఈ పుస్తకం అటు పాకిస్తాన్, ఇటు బారతదేశంల కోణాల నుంచి కాక పౌరహక్కుల దృక్పథంతో కాశ్మీరీల దృక్కోణం నుంచి వ్రాయబడినది. పౌరహక్కుల సంఘాల వారి 5 నిజనిర్ధారణ కమిటీల సారాంశంగా రాయడం వల్ల ఈ విషయం సుస్పష్టం. ఆ ఐదు నిజనిర్ధారణ కమిటీల్లోనూ వ్యక్తిగా బాలగోపాల్ పాల్గొన్నారు. అన్ని కమిటీల ముసాయిదాలు రూపొందించారు. ఐనా ఇవి వ్యక్తిగతాభిప్రాయాలుగా కాక ఒక దశాబ్ద కాలంపైగా కాశ్మీర్ సమస్యను హక్కుల కోణం నుంచి పరిశీలించి, దాని గురించి చర్చించి, ప్రజల్లో ప్రచారం చేసిన భారతదేశ హక్కుల ఉద్యమం, ఆ క్రమంలో రూపిందించుకున్న అభిప్రాయాలే ఈ పుస్తకం అని బాలగోపాల్ పేర్కొన్నారు.
ఈ పుస్తకంలో కాశ్మీర్ సమస్యను ఈ క్రమంలో వివరించారు:
యాపాటివారిపల్లె
"యాపాటివారిపల్లె" కడప జిల్లా పెనగలూరు మండలానికి చెందిన గ్రామం.
[1] ఈనాడు కడప; 2014, ఫిబ్రవరి-4; 4వ పేజీ.
త్రిపుర కథలు
త్రిపుర కథలు పుస్తకాన్ని త్రిపురగా ప్రాచుర్యం పొందిన ప్రముఖ కథారచయిత రాయసం వేంకట త్రిపురాంతకేశ్వరరావు రచించారు.
త్రిపుర రాసిన ఈ కథలను డిసెంబరు 2011లో పర్ స్పెక్టివ్స్ వారు ప్రచురించారు. ముఖపత్రాన్ని రమణజీవి డిజైన్ చేశారు. త్రిపుర కథలు సంకలనంలోని "పాము "కథను భారతి పత్రిక 1963 ఆగస్టు సంచికలో, "హోటల్లో"కథను భారతి పత్రిక 1963 జూన్ సంచికలో, "చీకటి గదులు " భారతి-జనవరి 1967 సంచికలో, "భగవంతం కోసం" జ్యోతి-జనవరి 1964 సంచికలో తొలిగా ప్రచురితమయ్యాయి. "ప్రయాణీకులు " భారతి - డిసెంబరు 1963 సంచిక, "సుబ్బారాయుడి రహస్యజీవితం" 1963 మే 31న ఆంధ్రప్రదేశ్ దినపత్రికలో, "కేసరివలె కీడు" భారతి - డిసెంబరు 1967 సంచిక, "జర్కన్ " భారతి - జూన్ 1968 సంచికల్లో మొదటి ముద్రణ పొందాయి. "కనిపించని ద్వారం" భారతి - ఏప్రిల్ 1970 సంచికలో, "వంతెనలు " స్వాతి - జూన్ 1970 సంచికతో, "సఫర్ " తరుణ ఏప్రిల్ 1973 సంచికలో, "అభినిష్క్రమణ " తరుణు - జూన్ 1973 సంచికలో, "గొరుసులు - చాపం - విడుదల భావం" స్వాతి - జూలై 1981లో, "వలస పక్షుల గానం" 1990 డిసెంబరు 14న ఆంధ్రజ్యోతిలో తొలిప్రచురణ పొందాయి.
"పాము" కథ కాశీ విశ్వవిద్యాలయంలో చదివే ఒక యువకుడు తన అవసరాల కోసం రంగులు మారుస్తూ ఎలా పక్కదారి పడతాడో వివరిస్తుంది.
SKPVV హిందూ హైస్కూల్ కమిటీ
అసమానమైన నైపుణ్యం మరియు నీతి యొక్క అధిక చైతన్యాన్ని విద్యార్థులకు అందించటం ద్వారా లోతైన మానవ విలువలతో ఒక అత్యాధునిక సాంకేతిక సమాజంలో విశ్లేషణతో గణనీయమైన తోడ్పాటు.
అధిక నాణ్యత విద్య అందించే మరియు ఒక మంచి సమాజంలోకి స్వాగత లక్ష్యంతో విద్యాపరంగా ప్రతి రోజు మెరుగు చేసేందుకు ప్రయత్నిస్తున్నారు.జ్ఞానం సమాజం అభివృద్ధిలో సమర్ధవంతమైన పాత్రను ప్రజలలోకి మా విద్యార్థి ఆకృతిలో క్రమశిక్షణ వాతావరణం మరియు మా వద్ద ఎక్కువ విద్యార్థులు మానవ క్లుప్తంగా, దేశం కోసం పనిచేస్తుంటారు.
శ్రీ కన్యకా పరమేశ్వరి విస్సం శెట్టి వెంకటరత్నం (SKPVV) హిందూ ఉన్నత పాఠశాల పాఠశాలలా కమిటీ కళాశాల మేనేజింగ్ కమిటీగా ఉంది.సంఘం 1906 సంవత్సంలో విజయవాడ, కృష్ణాజిల్లా,
ఆంధ్ర ప్రదేశ్ వ్యాపార కమ్యూనిటీ దాతల సమూహం ఏర్పడింది.వారు వారి సామర్ధ్యనికి దోహదపడింది మరియు మంచి మనసుగల ప్రజల నుండి విరాళాలు సేకరించి ఆ సమయంలో పాఠశాలలు లేవు.అందుకని స్ధానిక ప్రాంత పేద విద్యార్థులు మరియు పరిసర గ్రామాలు, విద్యను అందించడానికి ప్రాథమిక పాఠశాలగా మెుదలైంది.సంఘం 1915 నవంబరు 27లో కృష్ణాజిల్లాలో నమోదు చేశారు.తరువాత సభ్యల సభ్యత్వాలను విస్తరిస్తుండటంతో పాటు మరికొన్ని పాఠశాలలు మరియు కళాశాలలు జోడించడం వంటి ఒక బహుముఖ క్రియాశీలంగా విస్తరించింది.సంస్ధ దాని పరిపాలన వృత్తి దృక్పధాన్ని అత్యంత ప్రాముఖ్యత తెచ్చింది.కమిటీ సభ్యులు తరచూ కలుసుకుంటున్నారు మరియు సామాజిక ఆర్థిక పట్టణం యొక్క పరిస్ధితులను సమీక్షిస్తారు, మరియు పరిసర గ్రామాలకు ఎల్లప్పుడూ దీనులకును ఉన్నత విద్యాసంస్ధలు ఏర్పాటు చేయడం ఒక సవాలుగా తీసుకుంటారు.
మొలకల పున్నమి
మొలకల పున్నమి పుస్తకాన్ని డాక్టర్ వేంపల్లి గంగాధర్ రచించారు. ఈ కథాసంకలనానికి కేంద్ర సాహిత్య అకాడెమీ యువ పురస్కారం లభించింది.
మొలకల పున్నమి కథలను విశాలాంధ్ర పబ్లిషింగ్ హౌస్ ద్వారా ఏప్రిల్, 2012లో మొదటి ముద్రణ పొందింది. విశాలాంధ్ర బుక్ హౌస్ విజయవాడ, విశాఖపట్నం, హైదరాబాద్, అనంతపురం, కరీంనగర్, తిరుపతి, గుంటూరు, హనుమకొండ, కాకినాడ, ఒంగోలు, శ్రీకాకుళం బ్రాంచిల్లో లభిస్తుంది. "నేలతల్లిని నమ్ముకున్న నాగలి యోధులకు..." (రైతులకు) ఈ పుస్తకాన్ని రచయిత అంకితమిచ్చారు.
డా.వేంపల్లి గంగధర్ సమకాలీన తెలుగు సాహిత్యంలో కథకునిగా పేరుపొందిన రచయిత. కథలతో పాటుగా చారిత్రికాంశాలపై వ్యాసాలు కూడా రచించారు. మొలకల పున్నమి కథా సంపుటానికి గాను 2012లో కేంద్ర సాహిత్య అకాడెమీ యువ పురస్కారాన్ని పొందారు. 
రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపికయిన మొదటి భారతీయ సాహిత్యవేత్త . రాష్ట పతి భవన్ లో 2014 సెప్టెంబర్ 8 వ తేది నుంచి 26 వరకు విశిష్ట అతిధిగా వీరు విడిది చేశారు.
మొలకల పున్నమి కథాసంకలనంలోని కథలు ఇవి:
మొలకల పున్నమి కథలు 1998 నుంచి 2006 వరకు వివిధ వార పత్రికల్లో, మాస పత్రికల్లో ప్రచురితమైన ప్రాచుర్యం పొందాయి. సంపుటిగా ప్రచురితమైనప్పుడు విమర్శకుల ప్రశంసలు, ప్రతిష్ఠాత్మక పురస్కారాలు సాధించాయి.
తిరుక్కావళంబాడి
తిరుక్కావళంబాడి (Thirukkavalampadi) లేదా తిరునాంగూర్ తిరుపతి ప్రముఖమైన 108 వైష్ణవ దివ్యదేశాలులో ఒకటి. ఇక్కడ గోపాలకృష్ణ పెరుమాల్ దేవాలయం ప్రసిద్ధిచెందినది.శ్లో|| పృధు పుష్ప సరో రమ్యే కావళంబాడి పట్టణే |
స్వయంభు వర వైమాన స్థాయీం శెంగమలాభిధామ్‌ ||
శ్లో|| నాయకీ మాశ్రితశ్శ్రీవ న్ ప్రాజ్ముఖో రుద్ర సేవితః |
గోపాలకృష్ణ భగవాన్ రాజతే కలిజిన్నుతః ||
తిరుమంగై ఆళ్వార్ జన్మస్థానమైన తిరుక్కుఱైయలూర్. తదీయారాధన చేసిన మంగై మఠము సమీపమున ఉన్నాయి. మంగ మఠములో శ్రీ వీర నరసింహస్వామి సన్నిధి ఉంది.
అర్చకులు కీళ్ చాలైలో ఉంటారు.
తిరుత్తేవనార్ గొగైకు 1 కి.మీ. దూరములో ఈ క్షేత్రము ఉంది.
" మూడు జన్మలు(హిరణ్యకశిప, రావణ, శిశుపాల) భగవంతునితో శతృత్వం వహించి జన్మించిన శిశుపాలుడు చివరకు భగవంతుని చేరుకున్నాడు. అనాది కాలముగా అనేక జన్మ పరంపరలలో భగవంతునితో శతృత్వం వహించి అపచారము చేయుచున్న మనము సర్వేశ్వరుని పొందకపోదుమా! " కురుగూరునంబిగారు అభిప్రాయం.పా|| తావళన్దులగమళమ్‌ తడమలర్ ప్పొయ్‌గై పుక్కు
నావళ నవిన్ఱజ్గేత్త నాగత్తిన్ నడుక్కమ్‌ తీర్తాయ్
మావళమ్‌ పెరుగి మన్నుమఱైయవర్ వాళమ్‌, నాజ్గైక్
కావళమ్బాడిమేయ కణ్ణనే కళైగఱియే.
పా|| శన్దమాయ్ చ్చమయమాగి చ్చమయవైమ్బూదమాగి;
అన్దమాయాదియాగి యఱుమఱైయలైయు మానాయ్
మన్దమార్ పొళిల్‌కడోఱుమ్‌ మడమయిలాలు నాజ్గై
కాన్దనూర్ కావళన్దణ్ పాడియాయ్ కళైగణీయే 
తిరుమజ్గై యాళ్వార్- పెరియ తిరుమొళి 4-6-9వైష్ణవ దివ్యదేశాలు
చంద్రగిరి శిఖరం (పుస్తకం)
చంద్రగిరి శిఖరం పుస్తకం బిభూతిభూషణ్ బంధోపాధ్యాయ బెంగాలీలో రచించిన నవలకు తెలుగు అనువాదం.
ప్రముఖ బెంగాలీ రచయిత బిభూతిభూషణ్ బందోపాధ్యాయ బెంగాలీ భాషలో రచించిన చందేర్ పహార్ నవలకు ఈ పుస్తకం తెలుగు అనువాదం. అనువాదకురాలు, పత్రిక సంపాదకురాలు కాత్యాయని అనువదించిన ఈ నవలను హైదరాబాద్ బుక్ ట్రస్ట్ సంస్థ ప్రచురించింది. ఈ పుస్తకం మొదటి ముద్రణ ఆగస్టు 2010లో జరిగింది.
స్పార్టకస్ (పుస్తకం)
స్పార్టకస్ పుస్తకం హోవర్డ్ ఫాస్ట్ ఆంగ్లంలో రాసిన నవలకు తెలుగు అనువాదం. ఈ పుస్తకాన్ని ఆకెళ్ళ కృష్ణమూర్తి తెలుగులోకి అనువదించారు.
హోవర్డ్ ఫాస్ట్ ఆంగ్లంలో రచించిన చారిత్రిక నవల స్పార్టకస్. కమ్యూనిస్టు సానుభూతిపరుడైన రచయిత క్రీ.పూ.71 నాటి రోమన్ సమాజంలో జరిగిన బానిసల యుద్ధం నేపథ్యంగా ఈ నవల రాశారు. కమ్యూనిస్ట్ పార్టీ క్రియాశీలక సభ్యుడు కావడంతో కారాగారవాసం అనుభవించాల్సి వచ్చింది. 1950లో జైలు జీవితం గడుపుతూండగానే స్పార్టకస్ నవల రాయాలన్న భావం ఫాస్ట్ కి కలిగింది. స్పార్టకస్ నవల 1951లో రచించి, స్వయంగా ముద్రించారు.
ఆ నవలను ఆకెళ్ళ కృష్ణమూర్తి తెలుగులోకి అనువదించగా విశాలాంధ్ర పబ్లిషింగ్ హౌస్ 1955లో తొలిగా ముద్రించింది. 1981లో హైదరాబాద్ బుక్ ట్రస్ట్ రెండవ ముద్రణ చేసింది. అనంతరం 2000, 2007, 2008ల్లో హైదరాబాద్ బుక్ ట్రస్ట్ వారే పునర్ముద్రణలు చేశారు.
హోవర్డ్ ఫాస్ట్ 1914లో అమెరికాలో జన్మించారు. ప్రస్తుతం అమెరికాలోని కన్నెక్టికట్లో నివసిస్తున్నారు. 67 ఏళ్ళకు పైగా సాహిత్య జీవితం నెరపుతున్నారు. 75కు పైగా నవలలు, అనేక చిన్న కథలు రాశారు. ఇ.వి.కన్నింగ్ హోమ్ అన్న కలంపేరుతో మిస్టరీ నవలలు కూడా రాశారు. ఫాస్ట్ అత్యంత పేదరికంలో పుట్టి పెరిగారు. పదేళ్ళ వయసు నుంచి వివిధ వృత్తులు చేపట్టారు. దినపత్రికలు వేయడం, సిగరెట్ల తయారీ, కసాయి దుకాణం శుభ్రం చేయడం, దుస్తుల ఫాక్టరీలో పని, ఓడల రవాణాలో గుమాస్తాగా ఎన్నో పనులు చేశారు. రకరకాల పనులు చేస్తూ ఉన్నత పాఠశాల పూర్తి చేశారు.
జాక్ లండన్ రాసిన ఉక్కు పాదం నవల చదివి సోషలిజం వైపుకు మొగ్గారు. ఆయన 1944-57 మధ్య అమెరికా కమ్యూనిస్టు పార్టీ సభ్యుడిగా ఉన్నారు. అమెరికాలో వామపక్షీయులను సంవత్సరాల పాటు వేధించిన మాక్ కార్తిజం నుంచి ఎలాగో బతికి బట్టకట్టారు. అతని జీవితమంతా ఫోనుల టాపింగ్, అమెరికా గూఢచారి విభాగం(ఎఫ్.బీ.ఐ.) నిఘాలతో గడిచిపోయింది. అమెరికా సమాజానికి వ్యతిరేకంగా పనిచేస్తున్న వాళ్ళ పేర్లు ఇవ్వనిరాకరించినందుకు ఆయనకు జైలు శిక్ష కూడా పడింది.
ఆయన రాసిన , The Passion of Sacco & Vanzetti, Freedom Road నవలు బాగా ప్రఖ్యాతి చెందాయి.
స్పార్టకస్ నవలను ఆకెళ్ళ కృష్ణమూర్తి తెలుగులోకి అనువదించారు. ఆయన జనవరి 8, 1930లో పశ్చిమగోదావరి జిల్లా అట్లపాడులో జన్మించారు. విశాఖపట్నం హిందుస్తానీ షిప్ మార్టులో ఉద్యోగం చేస్తూ అక్కడ కార్మిక సంఘానికి నాయకత్వం వహించారు. అవిభక్త కమ్యూనిస్టు పార్టీలో ముఖ్య కార్యకర్తగా పనిచేశారు. అనేక పత్రికల్లో ఆయన గేయాలు, వ్యాసాలు ప్రచురితమయ్యాయి. విశాఖ రచయితల సంఘంలో 1953లో చేరారు. 1955లో రావి శాస్త్రితో ఏర్పడిన స్నేహం జీవితాంతం కొనసాగింది. "అల్పజీవి" నవల తరువాత రావి శాస్త్రి రచనల్లో వచ్చిన మార్పుకు మార్క్సిస్ట్ అయిన ఆకెళ్ళ స్నేహం కూడా ప్రధాన కారణంగా చెప్తారు. 1993 డిసెంబర్ 13న ఆకెళ్ళ మరణించారు.
క్రీ.పూ. 71 సంవత్సరంలో ప్రారంభమయ్యే నవల రోమన్ సామ్రాజ్యంలోని బానిసల తిరుగుబాటును కేంద్రీకృతం చేసుకుని సాగుతుంది. స్పార్టకస్ అనే బానిసల తిరుగుబాటు నాయకుని జీవితాన్ని గురించి ఈ నవల వివరిస్తుంది.
తిరువెళ్ళక్కుళమ్
తిరువెళ్ళక్కుళమ్‌ (Thiruvellakkulam) లేదా అణ్ణన్ కోయిల్ ఒక ప్రసిద్ధిచెందిన 108 వైష్ణవ దివ్యదేశాలు లో ఒకటి.
తిరుమంగై ఆళ్వార్గ దేవిమార్లగు (భార్య) కుముదవల్లి నాచ్చియార్ ఈ తిరువెళ్లక్కొళ తీర్థమునందే అవతరించిరి.
కీళ్‌చాలైకు (తిరుత్తేవనార్ తొగైకు) పశ్చిమంగా 1 కి.మీ. దూరంలో ఉంది. "అణ్ణన్ కోయిల్ అనియే చెప్పాలి." వసతులు లేవు.
" ముముక్షువునకు సంసారబీజము నశింపవలెను. పేడపురుగు పేడలో తిరుగుచున్నను ఆపేడ దానికి అంటనట్లుగా ముముక్షువైనవాడు సంసారములో నుండినను సంసారముతో సంబంధము లేకుండ నుండాలి. అలా ఉంటే సంసారబీజము నశిస్తుంది. అలాంటి వారు జివన్ముక్తుడ్సిన జనకచక్రవర్తి వంటివారు." అన్నది ఆళ్వారుల అభిప్రాయం.శ్లో|| పురేతు వెళ్ళక్కొళ మిత్యభిశ్రుతే తన్నామ తీర్థే సుర దిజ్ముఖ స్థితిః |
నారాయణాఖ్యో వరతత్త్వబోధ వైమానమాసాద్య విరాజతే హి ||
శ్లో|| ఇక్ష్వాకు శ్వేత రాజోగ్ర ప్రత్యక్షత్వ ముపాగతః |
పూమార్ తిరుమకళ్ దేవీ మాశ్రితః కలిహస్తుతః ||పా|| కణ్ణార్ కడల్‌పోల్ తిరుమేని కరియాయ్ |
నణ్ణార్ మునైవెన్ఱి కొళ్వార్ మన్ను నాజ్గూర్ 
తిణ్ణార్ మదిళ్‌శూళ్ తిరువెళ్లక్కుళత్తుళ్ |
అణ్ణా; అడయే నిడరైక్కళైయాయే.
పా|| వేడార్ తిరువేజ్గడం మేయవిళక్కే; |
నాడార్ పుగళ్ వేదియర్ మన్నియ జాజ్గూర్
శేడార్ పొయిల్‌శూళ్ తిరువెళ్ళక్కుళత్తాయ్ |
పాడా పరువేన్ వినై యాయినపొత్తి.వైష్ణవ దివ్యదేశాలు
జంట నగరాలు (పుస్తకం)
జంట నగరాలు నవల ప్రముఖ తమిళ నవలా రచయిత అశోక మిత్రన్ రచించిన "పదునెట్టువదు లక్షతగళు" నవలకు తెలుగు అనువాదం.
తమిళ రచయిత అశోక మిత్రన్ చిన్నతనంలో సికిందరాబాద్ నగరంలో జీవించారు. నిజాం పాలన, వ్యతిరేక పోరాటం, భారతదేశ స్వాతంత్రం, పోలీసు చర్య వంటి పరిణామాలను సికిందరాబాద్ ప్రజల్లో ఒకనిగా ఆయన వీక్షించారు. 1947-48ల నాటి ఆ చారిత్రిక పరిణామాలను అనంతరం 30 సంవత్సారాలు గడిచాకా ఈ నవలగా మలిచారు. నవల తమిళ శీర్షికకు "పద్దెనిమిదో అక్షాంశరేఖ" అనే పేరును హైదరాబాద్-సికిందరాబాద్ జంటనగరాల భౌగోళిక స్థితిగతులను సూచించేలా పెట్టారు అశోకమిత్రన్. అశోక మిత్రన్ ఈ నవలను తమిళంలో 1985లో రచించగా జి.సి.జీవి "జంట నగరాలు "గా అనువదించారు. జంట నగరాలు నవలను 1994లో నేషనల్ బుక్ ట్రస్ట్, ఇండియా వారు ప్రథమ ముద్రణగా ప్రచురించారు. ఐ.ఎస్.బి.ఎన్. సంఖ్య 81-237-0739-8 కాగా, వెల రూ.34.
తమిళ సాహిత్యంలో ప్రఖ్యాతి పొందిన రచయిత అశోక మిత్రన్. ప్రత్యేక శైలిని, శిల్పాన్ని ఎంచుకుని విభిన్న ధోరణిలో రచన చేస్తున్న రచయితగా ఆయన పేరొందారు. నవల, కథానిక, నవలిక తదితర ప్రక్రియల్లో పలు రచనలు చేశారు. సినీరంగాన్ని నేపథ్యంగా తీసుకుని "కరైంద నియళ్ గల్"(కరిగిన నీడలు), పారిశ్రామికంగా పురోగమించిన మద్రాసు నగరంలో మంచినీళ్ళకు కరువు ఏర్పడడాన్ని(1960-70ల్లోనే) "తన్నీర్"(నీళ్ళు), హైదరాబాద్ సంస్థానంలో నిజాం పాలన వల్ల ఇక్కట్లు, అనంతరం భారతదేశంలో సంస్థానం విలీనం నాటి స్థితిగతులు వంటివి "పదినెట్టావదు అచ్చుక్కోడు"(పద్దెనిమిదవ అక్షాంశ రేఖ) తదితర నవలలను రచించారు.
తమిళనాడు నుంచి ఉద్యోగరీత్యా హైదరాబాద్ నగరానికి వెళ్ళి అక్కడ స్థిరపడ్డ కుటుంబంలోని అబ్బాయి చంద్రశేఖరం. మనోఫలకంపై అనుభవాల గుర్తులు పడే ప్రాయంలో హైదరాబాద్ నగరంలో చదువుతుంటాడు. అతని సహాధ్యాయులైన ముస్లిం విద్యార్థులు సంపన్నవర్గానికి చెందినవారు. తోటి తమిళ విద్యార్థులకన్నా ముస్లిం, క్రైస్తవ విద్యార్థులతోనే అతనికి స్నేహమూ, చనువూ ఎక్కువ. పాఠశాల దశను దాటి కళాశాల దశకు చేరుకున్నా అతనికి సాగుతున్న రాజకీయ పరిణామాలు అర్థం చేసుకునే పరిపక్వత రాదు. ఐనా హైదరాబాద్ రాజ్యాన్ని ఇండియన్ యూనియన్లో విలీనం చేయాలనే రాజకీయ ఉద్యమంలో భాగమవుతాడు. తనను ఆ ఉద్యమంలో చేరేందుకు ప్రోత్సహించిన మిత్రుడే ధైర్యం కోల్పోయి పరారి అవుతాడు. వీటన్నిటి వల్ల చంద్రశేఖరం అయోమయానికి లోనవుతాడు.
మహాత్మాగాంధీని కాల్చి చంపినప్పుడు చంద్రశేఖరం పొందిన ఆవేదన, దుఃఖం ఇతర మతస్తుల్లో కనిపించకపోవడాన్ని గమనించి తాను ఈ మహానగరంలో ఒంటరినేమోనని బాధపడతాడు. ఆపైన చారిత్రిక పరిణామాలు వేగం పుంజుకుంటాయి. యుద్ధవాతారవరణం ఏర్పడుతుంది(ఇదే సమయంలో జంటనగరాల ఆవలి హైదరాబాద్ రాజ్యమంతా యుద్ధకల్లోలంలో ఉంది). విలీనం, ఆ సమయంలో ముస్లిములపై ప్రతీకార దాడులు వంటివి కూడా చోటుచేసుకుంటాయి. ఇవన్నీ నవలలో చిత్రితమవుతాయి.
తిరుపార్తన్ పళ్ళి
తిరుపార్తన్ పళ్లి (Thiruppaarththanpalli) 108 వైష్ణవ దివ్యదేశాలులో ఒకటి.శ్లో|| పార్తంపళ్లి పురేతు శంఖ సరసీ యుక్తే తు నారాయణం
వైమానం సమధిశ్శ్రిత స్థ్సితిలసన్ ప్రాచేతసాశీముఖః |
దేవస్తామరయాళ్ ప్రియోర్జున జలేశైకా దశేశేక్షితః ||
ప్రాప్తస్తామర నాయకీం విజయతే శార్జ్గాంశ యోగిస్తుతః ||
ఇచ్చట పెరుమాళ్లు శ్రీదేవి, భుదేవి, నీలాదేవులతో కలసి ప్రతిష్ఠితమై ఉన్నాడు. ఇక్కడ శంఖ చక్ర గదలతో వేంచేసియున్న కోలవిల్లి రామన్ ప్రతిష్ఠితమై ఉన్నాడు. స్వామి హస్తములో శార్జ్గమును (విల్లు) ధరించి ఉంటాడు. ఇచట అర్జునునకు వేరు సన్నిధి ఉంది.
చరమ శ్లోకార్ధము ప్రకాశించిన స్థలము - మకరం పుష్యమీ నక్షత్రం తీర్ధోత్సవం. అర్చకుని నివాసం సన్నిధికి సమీపముననే ఉంది.
తిరునాంగూర్ కు దక్షిణం 3 కి.మీ. చిన్న గ్రామం. వసతులు లేవు.పా|| కవళయానై కొమ్బుశిత్త కణ్ణనెన్ఱుమ్‌; కామరుశీర్
క్కువళమేగ మన్నమేని కొణ్ఱ కోనెన్నానై యెన్ఱుమ్‌
తవళమాడునీడు నాజ్గై త్తమరైయాళ్ కేళ్వనెన్ఱుమ్‌
పవళవాయాళెన్ మడన్దై పార్తన్బళ్ళి పొడువాళే.
శ్లో|| చోళదేశే ప్రసిద్ధానాం దేశానాం కమలాపతేః |
ఏవం చత్వా రింశ తస్తు వైభవో వర్ణితోమయా ||
వివ: ఇంతవరకు చోళదేశపు దివ్య తిరుపతులు నలుబది క్షేత్రములు వర్ణింపబడినవి.
వైష్ణవ దివ్యదేశాలు
షేక్ అబ్దుల్లా రవూఫ్
షేక్ అబ్దుల్లా రవూఫ్ (1924 - ఫిబ్రవరి 9, 2014) సీపీఐ (ఎంఎల్) నక్సల్‌బరి కేంద్ర కమిటీ నాయకుడు. ఆజన్మ బ్రహ్మచారి.
అనంతపురం జిల్లా, కదిరి పట్టణంలోని కుటాగుళ్లలో సాహెబ్‌బీ, మదార్‌సాబ్ లకు మూడవ సంతానంగా 1924లో జన్మించారు. ప్రాథమిక విద్య కదిరి ఉన్నత పాఠశాలలో చదివారు. డిగ్రీ అనంతపురంలోని ఆర్ట్స్ కాలేజీలో చేశారు. కర్ణాటక రాష్ట్రం బెల్గాంలో ఎల్‌ఎల్‌బీ పూర్తి చేశారు. కొంతకాలం ఈయన కదిరి వేమన బోర్డు పాఠశాలలో ఉపాధ్యాయుడిగా పనిచేశారు. తర్వాత సీపీఐ, ఆ తర్వాత సీపీఎంలో చేరినప్పటికీ బ్యాలెట్ ద్వారా సాధించేదేమీ లేదని నమ్మి చార్‌మజుందార్ నాయకత్వంలో నడుస్తున్న సీపీఐ (ఎంఎల్) లో చేరారు. కొన్నాళ్ల తర్వాత కొండపల్లి సీతారామయ్యతో విభేదించి సీపీఐ (ఎంఎల్) రెడ్‌ఫ్లాగ్ పార్టీలో చేరారు. అక్కడ కూడా ఆయనకు నచ్చలేదు. తర్వాత 1999లో సీపీఐ (ఎంఎల్) నక్సల్‌బరి పార్టీలో చేరి అఖరి దశ వరకు తన పోరాటాన్ని కొనసాగించారు. 1975లో అప్పటి ప్రధాని ఇందిరాగాంధీ పెట్టిన ఎమర్జెన్సీలో రవూఫ్‌ను అరెస్ట్ చేసి తీహార్ జైలుకు పంపారు. ఆ తర్వాత సాయుధ పోరాటానికి స్వస్తి చెప్పి రాజకీయాల్లోకి రావాలని దివంగత ఇందిరాగాంధీ ఆహ్వానించారు. తాను బ్యాలెట్‌కు వ్యతిరేకమని చెప్పి సున్నితంగా తిరస్కరించారు. కొంతకాలం సాయుధ పోరాటానికి విరామం చెబుదామని విప్లవ యోధుడు కొండపల్లి సీతారామయ్య చెబితే అది ఈయనకు నచ్చలేదు. అందుకే సీపీఐ (ఎంఎల్) రెడ్‌ఫ్లాగ్ నుంచి బయటికొచ్చారు. కేరళ, పశ్చిమ బెంగాల్‌లో ఉన్నప్పుడు ఓ సారి నేపాల్ రాజు ప్రచండ.. రవూఫ్‌ను కలిశారరు. ఈయన లా పట్టభద్రుడు కావడంతో తనపై ఉన్న కేసులను తానే స్వయంగా వాదించుకునేవారు. ఎవరి వద్దా సహాయకుడిగా చేరకుండానే నేరుగా న్యాయవాదిగా తన తొలి కేసును తానే వాదించుకున్నారు. కోర్టుకు వస్తున్నారని తెలిస్తే చాలు కదిరి ప్రాంత ప్రజలు ఈయన్ని చూసేందుకు తండోపతండాలుగా వచ్చేవారు.
అనారోగ్యంతో బాధపడుతున్న ఆయన బెంగళూరులోని ఓ ఆస్పత్రిలో చికిత్స పొందుతూ 2014, ఫిబ్రవరి 9 రాత్రి మృతి చెందారు.
విషకన్య (పుస్తకం)
విషకన్య పుస్తకం జ్ఞానపీఠ్ పురస్కార గ్రహీత, ప్రముఖ మలయాళీ రచయిత ఎస్.కె.పొట్టెక్కాట్ రచించిన మలయాళ నవలకు తెలుగు అనువాదం.
విషకన్య అనువాద నవలకు మూలమైన ఎస్.కె.పొట్టెక్కాట్ మలయాళ నవల పేరు కూడా విషకన్య. అంతర భారతీయ పుస్తకమాల పథకం కింద విషకన్య నవలను పి.వి.నరసారెడ్డిచే అనువదింపజేసి నేషనల్ బుక్ ట్రస్ట్, ఇండియా వారు ప్రచురించారు. ఈ పుస్తకం 2002లో ప్రథమ ముద్రణ చేశారు. 1940ల్లో స్వాతంత్ర్యానికి పూర్వపు రాజ్యాలైన తిరువాన్కూరు నుంచి మలబారు చేరుకుని అక్కడి అడవిని పంటపొలాలుగా పండించాలని ప్రయత్నం ప్రారంభించిన తిరువాన్కూరు క్రిస్టియన్ల సాహసాన్ని ఈ నవలలో చిత్రించారు. 1944లో మలబారు కొండల మధ్య కొంతకాలం గడిపే అవకాశం వచ్చినప్పుడు పొట్టెక్కాట్ అక్కడికి వలస వెళ్ళి స్వావలంబనకు ప్రయత్నిస్తున్న క్రిస్టియన్ల జీవన విధానం ఆకర్షించింది. పొట్టెక్కాట్ ఆ అనుభవాన్ని గురించి వ్రాస్తూ "నా హృదయంలో వారి ప్రాచీన సభ్యత, పనిపాటలు, సంస్కృతి గురించి తెలుసుకోవాలనే జిజ్ఞాస ఉత్పన్నమయింది. ఈ నవలకు నా యీ జిజ్ఞాసే ఆధారం" అని పేర్కొన్నారు.
"ప్రధాన వ్యాసం:ఎస్.కె. పొట్టెక్కాట్
ఈ పుస్తకం మూలరచయిత ఎస్.కె.పొట్టెక్కాట్ మలయాళ సాహిత్యరంగంలో ప్రఖ్యాత రచయిత, జ్ఞానపీఠ్ పురస్కారాన్ని పొందిన ప్రతిభాశాలి. పొట్టెక్కాట్ కథలు, నవలలే కాక కవిత్వం, యాత్రాకథనం వంటివి కూడా రచించారు. ఆయన ఒక్క ఆస్ట్రేలియా తప్ప మిగిలిన ప్రపంచ దేశాలన్నిటా పర్యటించి, తన అనుభవాలను యాత్రా రచనలుగా మలిచారు. నాడమ్, ప్రేమమ్, ప్రేమ శిక్ష, కరాంపు మొదలైనవి పొట్టెక్కాట్ చిన్న నవలలు. ఆయన రచించిన పెద్ద నవలల వరుసలో కేరళలో ఆస్తిపాస్తులు వదిలేసి బొంబాయి వెళ్ళిన కడు నిరుపేద, నిస్సహాయ కుటుంబాల బాధాతప్త గాథలను ఇతివృత్తంగా తీసుకుని "మూడూ పడమ్", తాను చాలాకాలంగా నివాసముంటున్న వీధిలోని మనుషుల నిజస్వరూపాన్ని ఇతివృత్తంగా "ఒరు తెరువింటె కథ "(ఒక వీధి కథ), తిరువాన్కూరు క్రైస్తవులు వయనాడు(మలబారు) ప్రాంతంలోని కొండలు, అడవుల మధ్యకు వెళ్లి అక్కడ వ్యవసాయాన్ని అభివృద్ధి చేసి స్వావలంబనకు చేసిన ప్రయత్నం కథాంశంగా విషకన్య తదితర నవలలను రాశారు.
స్వతంత్రం రాకపూర్వం కేరళ రాజ్యం మూడు భాగాలుగా విడి వడి వుండేది - తిరువాన్కూరు, కొచ్చిన్, మలబారు ప్రాంతాలుగా. మొదటి మూడు ప్రాంతాలు స్థానిక సంస్థానాధీశుల అధీనంలో వుండేవి. మలబారు(వయనాడు) ప్రాంతం మద్రాసు ప్రెసిడెన్సీలో భాగంగా బ్రిటీష్ వారి అధీనంలో వుండేది. భారతదేశం దశాబ్దకాలంలోపుగా స్వతంత్రం పొందే ముందు తిరువాన్కూరు ప్రాంతం నుంచి కొందరు పేద క్రైస్తవ రైతులు అక్కడి తమ చిన్న చిన్న తోటలను, కయ్యలను అమ్మేసి అక్కడికి దూరంగా ఉన్న మలబారు ప్రాంతపు వయనాడు కొండల్లో నివాసమేర్పరుచుకున్నారు. అక్కడి అటవీ భూములను కొనుక్కున్నారు. అవి నరికి, వ్యవసాయ క్షేత్రంగా మలచుకునే ప్రయత్నంలో ఎన్నో కల్లోలాలకు లోనవుతారు. ఎక్కువమంది అటవీభూముల్లో రోగాలకు, పంటలను పాడుచేసే పందులకు బలైపోతారు. అతితక్కువ మంది మాత్రమే ఆ ప్రయత్నంలో సఫలం పొందురారు.
పి.వి.జి.పల్లె
"పి.వి.జి.పల్లె" కడప జిల్లా పుల్లంపేట మండలానికి చెందిన గ్రామం. పిన్ కోడ్ నం. 516 107 ., ఎస్.టి.డి.కోడ్ = 08565.
(పోరు వెంగన్న గారిపల్లె)
ఈ గ్రామం పూర్తి పేరు పోరు వెంగన్నగారి పల్లె.
పోరు వెంగన్న గారి పల్లె (పి.వి.జి.పల్లె) మరియూ రామసముద్రం గ్రామాల నడుమ దేవరకొండలో కొలువుదీరిన శ్రీ కనకదుర్గమ్మ తిరునాళ్ళు, ప్రతి సంవత్సరం, ఫాల్గుణ మాసంలో పౌర్ణమి రోజున వైభవంగా నిర్వహించెదరు. వేదపండితులు తొలుత అమ్మవారికి పంచామృతాభిషేకాలు, ప్రత్యేకపూజలు చేసి అమ్మవారిని ప్రత్యేక అలంకరణలో కొలువుదీరుస్తారు. దూరప్రాంతాల నుండి గూడా భక్తులు విచ్చేసి, అమ్మవారికి పొంగళ్ళు నిర్వహించి, కానుకలు సమర్పించుకుంటారు. [2]
వరి, అపరాలు, కాయగూరలు అరటి నిమ్మ
ఈ గ్రామంలో ప్రదాన వృత్తి వ్యవసాయం.వ్యవసాయాధారిత వృత్తులు
ప్రపంచ ప్రఖ్యాతిగాంచిన అమెరికాలోని మైక్రోసాఫ్ట్ కంపెనీకి ఇటీవల సి.ఈ.ఓ.గా పదవీ స్వీకారం చేసిన శ్రీ సత్యా నాదెళ్ళ, ఈ గ్రామవాసి అయిన శ్రీ పి.పెద్దసుబ్బయ్య నాయుడు (సత్యనారాయణ చౌదరి) గారి మనుమడే. శ్రీ పి.పెద్దసుబ్బయ్య నాయుడు గారు, ఈ గ్రామంలో 40 ఏళ్ళ క్రితం, నివాసం ఉన్నారు. తరువాత కొంత కాలానికి వీరు రాజంపేటలోని బండ్రాళ్ళ వీధిలో నివాసం ఉన్నారు. వీరి కుమార్తె ప్రభావతి, వివాహానికి పూర్వం ఇక్కడ చదువు పూర్తి చేసుకుని, తిరుపతిలోని ఎస్.వి.కళాశాలలో సంస్కృత అధ్యాపకురాలిగా ఉద్యోగంలో చేరారు. ఆ సమయంలోనే ప్రభావతి వివాహం శ్రీ యుగంధర్ గారితో జరిగింది. వివాహానంతరం ప్రభావతి, భర్తతో కలిసి, హైదరాబాదులో స్థిరపడినారు. అక్కడ ఈ దంపతులకు శ్రీ సత్య నాదెళ్ళ జన్మించారు. ఈ రకంగా జిల్లాలోని ఈ మారుమూల పల్లె బహుళ ప్రచారంలోకి వచ్చింది. [1] kondra bhaskar naidu [police ]kondra bala subramanyam naidu [NRI]
[1] ఈనాడు కడప; 2014, ఫిబ్రవరి-6; 1వపేజీ.
[2] ఈనాడు కడప; 2014, మార్చి-17; 5వపేజీ.
నాకూ ఉంది ఒక కల
నాకూ ఉంది ఒక కల పుస్తకం శ్వేతవిప్లవ పితామహుడు, పద్మభూషణ్ పురస్కార గ్రహీత డాక్టర్ వర్గీస్ కురియన్ ఆత్మకథకు తెలుగు అనువాదం.
వర్గీస్ కురియన్ తన ఆత్మకథను దేశంలోని యువత, బాలలు తన కథ తెలుసుకుని ఉత్తేజం కలిగేందుకు గాను రాశారు. పుస్తకం ఆయన మనవడు సిద్ధార్థకు రాసిన లేఖతో ప్రారంభమవుతుంది. అందులో "సిద్ధార్థా, ఈ పుస్తకాన్ని నీకూ, ఇంకా మనదేశంలో నీ తరానికి సంబంధించిన లక్షలాది మంది పిల్లలకి కూడా అంకితం ఇస్తున్నాను. మీరంతా ఈ పుస్తకం చదవడం వల్ల ఉత్తేజితులై ప్రపంచంలోకి ధైర్యంగా వెళ్లి, మీరు ఎంచుకున్న రంగాలలో, ఈ దేశవిస్తృత ప్రయోజనాల కోసం, ఎక్కువమంది ప్రజల మంచికోసం, అవిశ్రాంతంగా పనిచేస్తారనే ఆశతో ఈ అంకితం ఇస్తున్నాను" అంటూ ముగించారు.
తెలుగు వెలుగులు
తెలుగు వెలుగులు పుస్తకం గతంలో ఆంధ్రసచిత్ర వారపత్రికలో తెలుగు ప్రముఖుల గురించి ధారావాహికగా ప్రచురించిన వ్యాసాల సంకలనం.
సంకలనంలో ప్రచురింపబడ్డ వ్యాసాలన్నీ తెలుగు వెలుగులు శీర్షిక(కాలమ్)గా 1959-61 మధ్య కాలంలో ఆంధ్ర సచిత్ర వారపత్రికలో వారంవారం ధారావాహికగా ప్రచురించబడ్డాయి. ఆనాటి తెలుగు రాజకీయవేత్తలు, సాహిత్యవేత్తలు, కళాకారులు, క్రీడాకారులు, ఉద్యమనేతలు వంటివారిని వాసాల్లో సమగ్రంగా చిత్రించే ప్రయత్నం చేశారు. ఆనాటి ఆంధ్రపత్రిక సంపాదకుడు శివలెంక శంభుప్రసాద్ నిర్దేశకత్వంలో సంపాదక మండలి వారు ఈ వ్యాసాలను రచించారు. ఈ వ్యాసకర్త ఎవరో ఆనాటి ఆంధ్రపత్రిక పాఠకులకు తెలియదు. పైగా ఈ వ్యాసాలు ఒకచేతిమీదుగానే వస్తున్నాయనుకునేవారని ముళ్లపూడి వెంకటరమణ ప్రస్తావించారు. ఈ వ్యాసాలు శివలెంక శంభుప్రసాద్, ముళ్లపూడి వెంకటరమణ, నండూరి, తిరుమల రామచంద్ర, పిలకా, తెన్నేటి సూరిలతో పాటు నలుగురైదుగురు రచయితలు వ్రాశామని ముళ్ళపూడి వెంకటరమణ ఆత్మకథలో వ్రాసుకున్నారు. సినీ ప్రముఖుల గురించీ, ఈమని శంకరశాస్త్రి గురించీ ముళ్లపూడివారు వ్రాశారన్నది దాదాపు ప్రచురించిన నలభై యేళ్లకు బాపూరమణీయం ద్వారా బయటపడింది. నండూరివారు అక్షరయాత్రలో దేవులపల్లి, మరికొందరు కవిప్రముఖుల వ్యాసాలు ప్రచురించారు. కోతికొమ్మచ్చిలో ఉన్న వివరాలను బట్టి రంగా, విశ్వనాథ, ద్వారం వేంకటస్వామి నాయుడు, గుర్రం జాషువాలను గురించిన వ్యాసాలు శివలెంక శంభుప్రసాద్ వ్రాసారని తెలుస్తుంది. మిగిలిన రచయితలు ఏ వ్యాసాలు వ్రాశారో తెలియదు. వీరితోపాటు వ్యాసాలు వ్రాసిన ఇతర రచయితలు ఎవరో కూడా తెలియదు.
క్లుప్తంగా పేజీలోపు వ్యాసాన్ని వ్రాస్తూనే ఆ వ్యక్తి సమగ్ర వ్యక్తిత్వాన్ని ప్రతిబింబించేలా వ్యాసాలను రాశారు. వ్యాసం పక్క పేజీలో ఆ వ్యక్తి లక్షణాలను స్ఫుటంగా వ్యక్తపరిచేలా బాపు వేసిన బొమ్మలు కూడా జతపరిచారు. ముళ్లపూడి వెంకటరమణ ఆనాడు తాము కలిసి చిత్రించిన వ్యాసాలను గురించి చెప్పిన వివరాలు ఇలా ఉన్నాయి " వివిధ రంగాలలో గొప్పగొప్ప విజయాలు సాధించి పేరు గడించిన తెలుగువారి గురించిన పదచిత్రాలు. పదిహేను ఇరవై వాక్యాలలో-కావ్యం లాంటి వ్యాసం వ్రాయాలి. ఆ వ్యక్తి జీవితజీవన సమగ్రరూపాన్ని పాఠకుడి మనసులో కల్పించాలి. దానిని బాపూ రేఖాచిత్రాలతో కంటికి చూపించాలి. భయం, పక్షపాతం, మొహమాటం ఉండకూడదు. ఉంటే చెడును కూడా చెప్పి నొప్పించాలి. నొచ్చుకున్నవాళ్ళు మెచ్చుకోవాలి. అన్నీ ఒక్క పేజీకి లొంగాలి. ప్రతీ వ్యాసాన్నీ అయిదారుగురం చిత్రిక పట్టేవాళ్ళం."
ఆపటెద్దు
ఆవులను దాటుటకు, వెంకటేశ్వరుని పేర అచ్చువేసి వదలివేయు మేలుజాతికోడె (Stud Bull) ఈ అచ్చువేయుట- వృషోత్సర్జనము, ఒక పెద్దతంతు. అపర క్రియలలోను, పెండ్లిండ్లలోను ఆయా పందిళ్ల యందె, వేంకటేశ్వరస్వామి పేర ఒక ఆణెపు (జాతిగల) ఆవుకోడెను పూజించి, దాని జొబ్బమీద గుండ్రముగా వాతవేసి (అచ్చువేసి) మంత్ర సహితముగా వదలివేయుదురు. అప్పుడు దానికి దేవబ్రాహ్మణ మాన్యములను తాకవలదని హితోపదేశము గావింతురు. గ్రామములలో దీనికి మంచిబెట్టు, గౌరవము. దీనిని కొట్టరు, దొడ్డికిగూడ తోలరు. యథేచ్ఛగా అన్ని పొలములలో తిరుగాడుచు, ఆవులు దాటుచు కాలము గడుపుచుండును. ఇది చనిపోయిన తర్వాత గూడ, బండి మీద బెట్టి, పెద్ద ఉత్సవముతో తీసికొనిపోయి సమాధి చేయుదురు. దీనిని అచ్చువేసిన ఎద్దు అంటారు. దక్షిణదేశమున దీనిని పెరుమాళ్ల మాడు అని గౌరవింతురు. ఆబోతెద్దు. గూళి; సిమ్మాదిరప్పన్న; జన్నెకు విడిచిన పశువు; ఎత్తుకట్టిన పశువు. [నెల్లూరు] 
[మాండలిక పదకోశము (ఆం.ప్ర. సాహిత్య అకాడమీ) ]
మంటో కథలు
మంటో కథలు పుస్తకం సాదత్ హసన్ మంటో వ్రాసిన ఉర్దూ కథలకు తెలుగు అనువాదం.
సాదత్ హసన్ మంటో దేశవిభజన విషాద ఘటనల నేపథ్యంలో ఈ కథలు రాశారు. బ్రిటీష్ ఇండియా స్వాతంత్ర్యం పొందే కాలంలో భారతదేశం, పాకిస్తాన్ లు విభజన చెందాయి. విభజనలో హిందువులు, ముస్లింలు, సిక్కులు తీవ్రమైన మతకలహాల వల్ల లక్షలమంది అపహరణలు, మరణాల పాలయ్యారు. అటు పశ్చిమ పాకిస్తాన్, ఇటు తూర్పు పాకిస్తాన్ (నేటి బంగ్లాదేశ్), మరోవైపు భారతదేశాల్లో ఎన్నో కుటుంబాలు, వ్యక్తులు తీవ్రంగా ప్రభావితులయ్యారు. మంటో రచన జీవితం కూడా అదే స్థితిగతుల వల్ల ప్రభావితమైంది. దేశ విభజన నేపథ్యంలో మానవీయ కోణంలో మంటో రాసిన కథలు సాహిత్యలోకానికే కాక సమాజం అంతటికీ దిగ్భ్రమ కలిగించాయి. ఈ కథల కారణంగా మంటో కారాగారవాసాన్ని కూడా పొందారు. ఈ కథలను ఉర్దూలోంచి ఎ.జి.యతిరాజులు తెలుగులోకి అనువాదం చేశారు.
పగడంవారిపాలెం
"పగడంవారిపాలెం" గుంటూరు జిల్లా, చెరుకుపల్లి మండలానికి చెందిన గ్రామం. పిన్ కోడ్ నం. 522 309., ఎస్.టి.డి.కోడ్ = 08648.
ఈ గ్రామం రాంభొట్లపాలెం గ్రామానికి శివారు గ్రామం.
[1] ఈనాడు గుంటూరు రూరల్/రేపల్లె; 2014, ఫిబ్రవరి-8; 2వపేజీ.
[2] ఈనాడు గుంటూరు రూరల్/రేపల్లె; 2014, ఫిబ్రవరి-10; 1వ 
[3] ఈనాడు గుంటూరు రూరల్/రేపల్లె; 2014;ఏప్రిల్-13;2వపేజీ.
[4] ఈనాడు గుంటూరు రూరల్/రేపల్లె; 2015, మార్చి-28; 2వపేజీ.
[5] ఈనాడు గుంటూరు రూరల్/రేపల్లె; 2016;ఏప్రిల్-3; 2వపేజీ.
ఎడ్మ కిష్టారెడ్డి
మహబూబ్‌నగర్ జిల్లాకు చెందిన రాజకీయ నాయకుడైన ఎడ్మ కిష్టారెడ్డి మార్చి 22, 1947న జన్మించాడు. గవర్నరుగా పనిచేసిన సత్యనారాయణ శిష్యునిగా రాజకీయప్రవేశం చేశాడు. కల్వకుర్తి పంచాయతి వార్డు సభ్యునిగా రాజకీయ ప్రస్థానం ఆరంభించి, సర్పంచిగా, మండల అధ్యక్షులుగా పనిచేశారు. రెండుసార్లు కల్వకుర్తి నుంచి శాసనసభకు ఎన్నికయ్యాడు. ప్రస్తుతం వైకాపాలో ఉన్నారు.
గోదావరి కథలు
గోదావరి కథలు పుస్తకాన్ని బి.వి.ఎస్.రామారావు వ్రాశారు. ఈ పుస్తకం గోదావరి నదీ పరీవాహక ప్రాంతాల చుట్టూ అల్లుకున్న కథల సంకలనం.
1980 ప్రాంతాల్లో వివిధ తెలుగు వార, మాస పత్రికల్లో బి.వి.ఎస్.రామారావు వ్రాసిన పలు కథలను ఈ సంకలనంగా ప్రచురించారు. పోలవరం, భద్రాచలం నుంచి గోదావరి పాయలు సముద్రంలో కలిసేవరకూ ఉన్న వివిధ ప్రాంతాలలో నదితో జీవితాన్ని పెనవేసుకున్న వారి జీవితాలను ఈ కథల్లో చిత్రీకరించారు. అన్ని కథలకూ గోదావరి నది నేపథ్యంగా అమరడం, రచయితకు గోదావరి పట్ల అభిమానం ఉండడం వంటి కారణాలతో సంకలనానికి గోదావరి కథలు అని పేరుపెట్టారు. సుప్రసిద్ధ చిత్రకారుడు, దర్శకుడు బాపు ఈ కథలకు బొమ్మలు వేశారు. చాలా కథలకు బాపు రెండు, మూడు బొమ్మలు వేయడంతో వాటన్నిటినీ చేర్చి మరీ ప్రచురించారు. ఈ కథాసంకలనాన్ని అక్టోబరు, 2012లో ఎమెస్కో బుక్స్ ప్రచురణ సంస్థ ప్రచురించింది. రామారావు తనకు ఆప్తమిత్రులు, దర్శక నిర్మాతలుగా, చిత్రకార రచయితలుగా సుప్రసిద్ధులైన ద్వయం బాపు-రమణలకు "గోదారితల్లిని ఆటలతో పాటలతో అర్చించిన పాగోజీ బాపు తూగోజీ రమణలకు మూడో పూజారి సీతారాముడు ఇస్తున్న తీర్థప్రసాదాలు ఈ గోదావరి కథలు " అంటూ అంకితం చేశారు. ఈ పుస్తకానికి ప్రముఖ రచయిత ముళ్ళపూడి వెంకటరమణ, సుప్రసిద్ధ కథకుడు, సంపాదకుడు పురాణం సుబ్రహ్మణ్యశర్మ ముందుమాటలు వ్రాశారు.
గుండెల్లో గోదావరితో ప్రారంభించి ఆవకాయ కథతో ముగిసిన ఈ సంకలనంలో మొత్తం 11కథలు ఉన్నాయి. గుండెల్లో గోదావరి కథ వరద బీభత్సం నేపథ్యంగా సాగుతుంది. మధ్యలో పెళ్ళి, ఆపై పెళ్ళికొడుకు, పెళ్ళికూతురులకు పరస్పరం అపనమ్మకం కలుగుతుంది. దాంతో వారిద్దరూ పెళ్ళినాడే పూర్వం తాము లైంగికంగా ఎదుర్కొన్న ఎదురుదెబ్బలు చెప్పుకోవడం వైపుకు సాగుతుంది. త్రిలోక సుందరి గోదావరి వాసుల చైతన్యంతో ముడిపడ్డ కథ. కూనవరం సంతకు వెళ్ళిరావడానికి త్రిలోక సుందరి అనే లాంచి ఏకైక తరుణోపాయం. ఈ కథలో లాంచి యజమాని దృక్పథం మానవ విలువలకు చోటులేని దోపిడీ తత్త్వం. డాక్టర్ అవధాని ప్రజల మనిషి. గాంధేయవాది. హింస రేపే ప్రతిహింస సమర్థనీయమా కాదా అనే అంశం ఈ కథలో ప్రధానాంశం. అద్దరి-ఇద్దరి మనిషి ఎంత ఎత్తుకు ఎదగగలడో ఎంత, లోతుకు జారగలడో చూపే కథ. ఒకపక్క ఉన్నత కుటుంబానికి చెందిన వ్యక్తి నీచప్రవర్తన, పేదవాడి ఉన్నత వ్యక్తిత్వ ప్రదర్శన ఈ కథలో "కంపేర్ అండ్ కాంట్రాస్ట్" ధోరణిలో చూపారు కథకుడు. పురాణం సుబ్రహ్మణ్యశర్మ ఈ కథను "ఈ సంపుటిలోకెల్లా తలమానికం అనదగ్గ కథ " అని ప్రశంసించారు. "బైరాగి " కథలో గోదావరి ఒడ్డున నావ సంస్కృతిని అద్దం పట్టారు రచయిత.
సింధువార పత్రి
సింధువార పత్రి వావిలి వృక్షానికి చెందినది. వినాయక చవితి రోజు చేసుకునే వరసిద్ధివినాయక ఏకవింశతి పత్రి పూజా క్రమములో ఈ ఆకు పదమూడవది. 
ఈ ఆకు తెలుపు, నలుపు అనే రెండు రకాల రంగుల్లో దొరుకుతుంది. ఆకారం వారాగ్రంతో భల్లాకారంగా ఉంటుంది. పరిమాణంలో చిన్నది. ఇది పెద్దపొద లేదా చిన్న వృక్షంగా పెరుగుతుంది. దీని ప్రతి రెమ్మకు ఐదు (5) ఆకులు వుంటాయి.
ఈ పత్రి చెట్టు యొక్క శాస్త్రీయ నామం విటెక్స్ నెగుండొ (Vitex negundo).
ఈ పత్రి యొక్క ఔషధ గుణాలు :
ఈ పత్రి సుగంధభరితంగా ఉంటుంది.
ఈ పత్రితో ఉన్న ఇతర ఉపయోగాలు :
ఈ పత్రి ఉల్లేఖన ఆయుర్వేదంలో ఉంది. ఇది నొప్పులకు, శరీరముపైన వాపులను తగ్గించుటకు, బాలింత నొప్పులకు రోగాల నివారణకు ఉపయోగపడుతుంది.
కాండ్రు కమల
కాండ్రు కమల మెంబర్ అఫ్ శాసనసభ మంగళగిరి అండ్ తిరుమల తిరుపతి దేవస్థానం బోర్డు మెంబర్
బర్త్ : 10-03-1967 తేదీ
ఎడ్యుకేషన్ క్వాలిఫైయర్స్: B.com.నియోజకవర్గం:మంగళగిరి ఎమ్మెల్యే
జన్మ స్థలం :
పవులురు విలేజ్
ఇంకొల్లు మండలం
ప్రకాశం జిల్లా
కె.కె.హ్యాండ్లూమ్స్
రాజీవ్ సెంటర్, తెనాలి రోడ్దు
మంగళగిరి-522503, గుంటూరు జిల్లా
ఆంధ్ర ప్రదేశ్, ఇండియా
ఫోన్ నెంబర్: (91) 92474 35668 / 9676487779
ల్యాండ్ లైన్ : (91) (8645) 232759
కాంటాక్ట్:కె.శివనాగేంద్ర రావు
కె.కె.హ్యాండ్లూమ్స్ ఒక యాజమాన్య ఆందోళన. ఇది ఒక సూక్ష్మ, చిన్న & మీడియం ఎంటర్ప్రైజెస్ (ఎంఎస్ఎంఈ) ఉంది.
చేనేత కుటుంబం వృత్తి మరియు శ్రీమతి వ్యాపారం. కాండ్రు కమల కుటుంబం.
ఈ కుటుంబ వృత్తి మరియు తనపై తయారు చేయవచ్చు. ఈ కుటుంబం నాణ్యత శారీస్ మరియు గత 50 సంవత్సరాలుగా పత్తి వస్త్రాలు కోసం మంచి సమూహం.
మొత్తం కుటుంబ సభ్యులు ఈ వ్యాపార పని.
కె.కె.చేనేత శ్రీమతి నిర్వహించబడుతుంది. కాండ్రు కమల శ్రీ కాండ్రు శివ నాగేంద్ర రావు
మంగళగిరి చీర జియోగ్రాఫికల్ ఇండికేషన్ రిజిస్ట్రీ, చెన్నై ద్వారా భౌగోళిక సంకేతం స్థితి ప్రదానం చేశారు. కూడా స్వచ్ఛమైన మరియు మన్నికైన పత్తి చేసిన మంగళగిరి శారీస్ మరియు బట్టలు గుంటూరు జిల్లాలో మంగళగిరి ప్రాంతంలో ప్రత్యేకమైనవి. ఫాబ్రిక్ చీర ఒక గొయ్యి-మగ్గం మరియు నిజాం సరిహద్దులో పెనవేసుకుపోయిన.
గుంటూరు - మంగళగిరి చీర వారి కఠిన ఉలెన్ నిర్మాణం తెలిసిన మరియు 60 ఒక లెక్కింపు ఉంటాయి - 80. కఠిన ఉలెన్ నిర్మాణం జరిమానా లాభిస్తుంది క్రాస్ షెడ్ బీటింగ్ మరియు బాగా కెయన్ సరిహద్దుల ద్వారా సాధించవచ్చు.
ఇది ద్వారా వచ్చింది ముందు స్థానిక సామెత ప్రకారం, ఒక గుంటూరు చీర సమయంలో ఒక పొడవు కోసం నీటి తీసుకు. దీని రూపకల్పన సామర్థ్యాన్ని సాదా రంగు సంస్థలు మరియు కేవలం చీరలకు, కానీ కూడా ఇతర వస్త్రం రకాల కోసం ఇది వర్ణనాత్మక చేస్తుంది జరిమానా చారలు మరియు చెక్కులతో దాని విస్తృత ఉంది.
మంగళగిరి ఒక పురపాలక పట్టణం. మంగళగిరి చెన్నై-కోలకతా జాతీయ రహదారి .5 న విజయవాడ, గుంటూరు మధ్య ఉంది. గుంటూరు నుండి 19 కిలోమీటర్ల, విజయవాడ 12 కిలోమీటర్ల దూరంలో ఉంది. ఇది సముద్ర మట్టానికి 30 మీటర్ల ఎత్తులో ఉంది. అక్షాంశ 16.44 డిగ్రీల ఉత్తర, మరియు లాంగిట్యూడ్ 80,56 డిగ్రీల తూర్పు ఉంది.
పట్టణంలో ప్రధాన వృత్తి చేతితో మగ్గం నేయడం ఉంది. దాదాపు 50 మాత్రమే ఈ కుటీర పరిశ్రమ మీద ఆధారపడి జనాభాలో%. ఎందుకంటే పట్టణంలో ఉత్పత్తి చేతితో మగ్గం వస్త్రాల యొక్క, మంగళగిరి ఉంచుతారు
ప్రపంచ పటం లో.
మంగళగిరి తీర్థయాత్రా ఉంది. లార్డ్ పానకాల నరసింహ అంకితం కొండ మీద ఒక దేవాలయం ఉంది.
ఇక్కడ, బెల్లం నీటి భక్తులు లార్డ్ సమర్పిస్తే .. ఆలయం 11 మెట్లు కలిగిన అందమైన శిల్పంతో చాలా పొడవైన టవర్ ఉంది. ఇది సంవత్సరాల 1807-09 సమయంలో, రాజా వాసిరెడ్డి వేంకటాద్రి నాయుడు నిర్మించాడు.
మనస్సు తో నడిచే కంప్యూటర్
కంప్యూటరు అనునది అనేకమయిన ప్రక్రియల ద్వారా సమాచారమును రకరకాలుగా వాడుకోటానికి వీలు కలుగచేసే యంత్రం. సమాచారము వివిధ రూపములలో ఉండవచ్చును: ఉదాహరణకు సంఖ్యలుగా, బొమ్మలుగా, శబ్దములుగా లేదా అక్షరములుగా ఉండవచ్చు. 'కంప్యూటరు' అను ఆంగ్ల పదము కంప్యూట్ అనే పదము నుండి వచ్చింది. అలాగే తెలుగులో కూడా గణనము నుండి 'సంగణకము' అను పదమును కంప్యూటరుకు బదులుగా వాడవచ్చు.
కాని ప్రస్తుతం వున్న కంప్యూటర్లను పరిసీలిస్తే వాటిని వాడుటకు మనము కీబోర్డు మరియు మౌసును ఉపయొగించవలెను. ఇలా కకుండా మనము మనస్సులో ఏదైనా ఒక కమాండ్ అనుకుంటే దానికి తగ్గట్టుగా మన కంప్యూటర్ నడుస్తుమంది.దీని వలన మనము కీబోర్డు మరియు మౌసును వాడే అవసరం ఉండదు. కేవలం మన ఆలోచనలతోనే మనం మన కంప్యూటర్ను అదుపు చేయవచ్చు. దీని వలన కంప్యూటర్ వాడుక చాలా తేలిక అవుతుంది.
ఈ కంప్యూటర్ మిగతా వాటితో పోలిస్తే తక్కువ బరువులో వుంటుంది . సి పి యు నేరుగా తెరలోనే ఉంటుంది . అందువలన ఎక్కువ స్థలం తీసుకోదు .
సిమ్లా
సిమ్లా అనేది హిమాచల్ ప్రదేష్ రాష్ట్రం .భారతదేశంలో ఒక్క గొప్ప మంచు కొండ ప్రదేశము.ఇది 300 నుంచి 2200 విస్తీర్ణంలో ఉంటుంది.ఆప్పిల్ పండ్లు ఈ నగరంలో నుంచి వచ్చును.1864 లో, సిమ్లా బ్రిటిష్ భారతదేశం వేసవిలో రాజధానిగా ప్రకటించబడింది.సిమ్లా రాష్ట్ర జిల్లాలు పునర్విభజన 1 వ సెప్టెంబరు, 1972 నుండి ఉనికిలోకి వచ్చింది.పునర్విభజన తర్వాత, వీరికి మహాసు జిల్లా మరియు దాని ప్రధాన భాగం సిమ్లా విలీనం చేయబడింది. దీని పేరు దేవత శ్యామలా దేవి, హిందూ మతం దేవత కాళి అవతారంగా నుండి తీసుకున్నారు. 2011 నాటికి సిమ్లా 19 గతకాలపు కొండ రాష్ట్రాలలో ప్రధానంగా బల్సన్, బుషర్, భాజీ మరియు కోటి, దర్కోటి, థరోచ్ & ధాది, కుంహర్సాఇన్, ఖానేటి & దేలత్, ధామి జుబ్బల్, కియోథల్, మధన్, రావిఘర్, రతేష్ మరియు సంగ్రి ఉన్నాయి.
పెద్ద మరియు పెరుగుతున్న నగరంగా, సిమ్లా భారతదేశంలో బాగా గుర్తింపు కాలేజీలు మరియు పరిశోధనా సంస్థలు స్థావరంగా ఉంది. నగరం దేవాలయాలు మరియు కోటలను పెద్ద సంఖ్యలో ఉంది. సిమ్లా కూడా దాని తుడోర్ బెతన్ లో శైలి భవనాలు మరియు వలసల కాలం నుండి నయా గోతిక్ నిర్మాణ డేటింగ్ ప్రసిద్ధిచెందింది.
దాని అందమైన భూభాగం కారణంగా, సిమ్లా పురాణ పర్వత బైకింగ్ రేసు ఎంటిబి హిమాలయ నిలయం. 2005 లో ఆరంభమయ్యింది మరియు ఇప్పుడు ఆగ్నేయాసియాలలో అతిపెద్ద ఈవెంట్ భావించబడుతుంది.
"As of Census of India 2001"
జనసంఖ్య - 8,13,384
పురుషులు - 4,24,486
స్త్రీలు - 3,88,898
స్త్రీలు:పురుషులు - 916:1000
జనసంఖ్య అభివృద్ధి (2001–2011) - 12.58%
గ్రామీణ - 555,269
నగరప్రాంత - 167,233
Sex ratio (0–6 years) -10000000
షెడ్యూల్డ్ జాతులు - 188,787
మొత్తం జనసంఖ్యలో - 26.13%
షెడ్యూల్డ్ తెగలు- 4,112
మొత్తం జనసంఖ్యలో - 0 .57%
కుటుంబాలు - 1 54,693
సరాసరి కుటుంబ సభ్యులు - 5
అక్షరాశ్యులు 
ప్రజలు - 6,19,427
పురుషులు - 3,47,013
స్త్రీలు - 2,72,414
అక్షరాస్యత శాతం
ప్రజలు - 84.55 %
పురుషులు - 90.73 %
స్త్రీలు - 77.80%
విద్యా స్థాయి
మొత్తం - 504,330
స్థాయి రహితం - 11,640
ప్రాథమిక - 9 7,060
Primary - 1 14,805
మాధ్యమిక - 7 8,995
మెట్రిక్/హైయ్యర్ సెకండరీ/డిప్లొమా - 1 53,284
పట్టభద్రులు - 4 8,464
వయసు వారీగా
0 – 4 వయస్కులు - 5 9,305
5 – 14 వయస్కులు - 1 49,801
15 – 59 వయస్కులు  years - 4 55,784
60 వయస్కులు - 5 7,612
మతం ("అధిక సంఖ్యలో 3 స్థానాలు")
1.హిందూ - 704,150
2.క్రైస్తవం - 8,493
3.సిక్కులు - 4,825
ప్రముఖ పట్టణాలు 
1.సిమ్లా ("M Corp.") - 142,555 
2. రాంపూర్ ; హిమాచల్ ప్రదేశ్ - 9,653 
3. రోహ్రు - 8,205 
4. చౌపాల్ ; హిమాచల్ ప్రదేశ్ 6786 
5. తెయోగ్ - 5435
మొత్తం గ్రామాలు - 2,520
గృహాలు
"(% నివాసగృహాలు)" 
శాశ్వత - 83.2 
అర్ధ - శాశ్వత - 14.6 
తాత్కాలిక - 2.2
Shimla is connected by road to all the major towns. Distance between the Major Towns and Shimla :-
ఇంటర్నెట్ కేఫ్
ఇంటర్నెట్ కేఫ్ లేదా సైబర్ కేఫ్ అనేది రుసుము తీసుకొని ఇంటర్నెట్ సదుపాయాన్ని అందించే ఒక వేదిక. ఈ మాటలని పాశ్చాత్య దేశాలలో ఇంటర్నెట్ కఫే అనిన్నీ సైబర్ కఫే అనిన్నీ ఉచ్చరిస్తారు. ఇక్కడ సాధారణంగా కంప్యూటర్ ఉపయోగించుకున్న సమయం ఆధారంగా రుసుము వసూలు చేస్తారు.
దక్షిణ కొరియాలో మొదటి ఆన్లైన్ కేఫ్, ఎలక్ట్రానిక్ కేఫ్ అనే పేరుతో ప్రారంభమైంది, దీనిని మార్చి 1988 లో హన్‌జిక్ విశ్వవిద్యాలయం ముందు సియోల్లో హన్ శాంగ్-సు మరియు కేయుం నూరి ప్రారంభించారు. ఇది రెండు "16-bit" కంప్యూటర్లను కలిగి ఉన్నది, వీటికి టెలిఫోన్ లైన్ల ద్వారా ఆన్లైన్ సర్వీస్ నెట్వర్క్ అనుసంధానించబడింది. ఆన్లైన్ సేవా వినియోగదారుల యొక్క ఆఫ్లైన్ సమావేశాలు ఎలక్ట్రానిక్ కేఫ్ లో జరిగేవి, ఇది ఆన్లైన్ మరియు ఆఫ్లైన్ కార్యకలాపాలు అనుసంధానం చేసే స్థలం అయ్యింది. కొరియాలో ఆన్లైన్ కేఫ్ ఇతర పురోగతి సాధించిన దేశాలకు 2-3 సంవత్సరములకు ముందే ప్రారంభమయింది.
ఆన్లైన్ కేఫ్ పద్ధతి యునైటెడ్ స్టేట్స్ లో జూలై 1991 లో ప్రారంభమైంది, శాన్ ఫ్రాన్సిస్కోలో వేన్ గ్రీగోరి అనే అతను ఎస్ ఎఫ్ నెట్ కాఫీహౌస్ నెట్వర్క్ పేరుతో దీనిని ప్రారంభించాడు.
గ్రిగోరి తాను రూపొందించిన 25 కాయిన్ కంప్యూటర్ టెర్మినల్స్ శాన్ ఫ్రాన్సిస్కో బే ఏరియా అంతా కాఫీహౌస్లలో స్థాపించాడు. 32 లైన్ బులెటిన్ బోర్డు సిస్టంలోకి ఈ కేఫ్ టెర్మినల్స్ డయల్ చేయబడేవి, అది ఫిడోనెట్ మెయిల్ మరియు 1992 నుండి ఇంటర్నెట్ మెయిల్ సహా ఎలక్ట్రానిక్ సేవలను ఒక వ్యూహంగా అందించేది.
పూర్తి ఇంటర్నెట్ యాక్సెస్ (సైబర్ కేఫ్) తో కేఫ్ అనే భావన ఇవాన్ పోప్ 1994 ప్రారంభంలో కనుగొన్నారు.
పిగ్మీ మార్మోసెట్
పిగ్మీ మార్మోసెట్ అనునది అతి చిన్న కోతి. ఇది దక్షిణ అమెరికా లోని పశ్చిమ అమెజాన్ బేసిన్ లో స్థానిక వర్షారణ్యాలలో ఉంటాయి. ఇది కేవలం 100 గ్రాముల బరువు మాత్రమే ఉంటుంది. ఇది ప్రపంచంలో అతి చిన్న కోతిగా గుర్తింపబడింది. ఇది సతతహరిత అరణ్యాలు మరియు నదీ తీర అడవులలో గుంపులుగా ఉంటుంది. ఇవి బ్రెజిల్, పెరు, బొలీవియా, ఈక్వెడార్, కొలంబియా లోని వర్షారణ్యాలలో ఎక్కువగా ఉంటాయి.
ఈ పిగ్మీ మార్మోసెట్ వాటి జనాభాలో 83 శాతం తొమ్మిదేసి చొప్పున ఒక గుంపుగా ఉంటాయి. వాటిలో ఆధిపత్యం వహించే పురుష కోతి, సంతానోత్పత్తిచేసే స్త్రీ కోతి మరియు వాటి పిల్లలతో సహా గుంపుగా ఉంటాయి. చాలా గుంపులలో కుటుంబ సభ్యులు ఆరేసి చొప్పున ఉంటాయి. కొన్ని సమూహాలలో వాటి కుటుంబ సభ్యులతోపాటు పెద్దవయసుగల కోతులు కూడా 1-2 వరకు ఉంటాయి. ఈ గుంపులోని సభ్యులు వాటి స్వర, రసాయనిక మరియు దృశ్య సంకేతాలతో వాటి భావ వ్యక్తీకరణ చేస్తాయి. సమూహంలో సభ్యుల మధ్య దూరాన్ని బట్టి అవి మూడు ప్రధాన సంకేతాలనుపయోగిస్తాయి.ఈ కోతులు బెదిరినపుడ వాటి ఆధిపత్య చూపించుటకు దృశ్యమాన ప్రదర్శనలు చేయవచ్చు. స్త్రీ జంతువులు వాటి పునరుత్పత్తి సామర్థ్యం ఉన్నపుడు పురుష జంతువులను ఆకర్షించడానికి రసాయన సంకేతాలను అనగా వాటి ఛాతీమీద గ్రంథులనుండి స్రావాలనుపయోగించుట మరియు జననేంద్రియ ప్రాంతంలో స్రావాలను ఉత్పత్తిచేయుట చేస్తాయి. స్త్రీ జీవి ఒక సంవత్సరంలో రెండు సార్లు కవలలకు జన్మనిస్తుంది.వాటి సంరక్షణ తల్లిదండ్రులు మరియు సమూహం సమష్టిగా పంచుకుంటాయి.
పిగ్మీ మార్మోసెట్ ప్రపంచంలో అతిచిన్న ప్రైమేట్లలో ఒకటి. దీని పొడవు తల మరియు శరీరం కలిపి 117 నుండి 152 మిల్లీమీటర్ల వరకు మరియు తల నుండి తోకవరకు 172 నుండి 229 మీల్లీమీటర్ల వరకు ఉంటుంది. అందువల్ల ఇది ఇప్పటివరకు ఉన్న కోతులలో అతి చిన్నదైనది. ఈ కోటి వయోజన దశలో బరువు 100 గ్రాములు ఉంటుంది.స్త్రీ కోతి గర్బంతో ఉన్నప్పుడు కొద్దిగా బరువు ఎక్కువ ఉంటుంది .దీని శరీరం పై బొచ్చు రంగు గోధుమరంగుతో కూడిన బంగారు రంగు, బూడిద మరియు నలుపు రంగుకూడిన వీపు మరియు తల, పసుపురంగు, నారింజరంగు, మరియు క్రిందిభాగంలో ఊదా రంగు కలిగి ఉంటాయి. దాని తోక నలుపు అలయాలు మరియు దాని ముఖంపై బుగ్గలకు తెలుపు మరియు దాని కళ్ళు మధ్య తెలుపు నిలువుగా చారలు ఉంటాయి .వీటికి పదునైన పంజావలె గోర్లు, 180 డిగ్రీలు తలను త్రిప్పగల సామర్థం ఉంటుంది . దీని దంత స్వరూపంలో ప్రత్యేక ముందరి పళ్ళు చెట్లను ఉలితో చెక్కినట్లు చేస్తాయి. ఇది నాలుగు కాళ్ళతో నడుస్తూ ఐదు మీటర్ల వరకు దుముక గలిగే సామర్థం కలిగి ఉంటుంది.
వీటికి పదునైన పళ్ళు ఉంటాయి. వాటితో తుమ్మ చెట్టుపై పదునైన రంధ్రాలు చేస్తుంది. అందులోంచి వచ్చే చిక్కని జిగురులాంటి స్రావం కారుతుంది. అది వాటికి ఇష్టమైన ఆహారం. ఆకులు, పూలు, పండ్లు, కీటకాలు, సాలెపురుగులు, చిన్న బల్లులు, తేనె కూడా ఆహారంగా తీసుకుంటాయి
వీటి గొంతు సన్నగా ఉన్నా గట్టిగానే ఉంటుంది. అది ఈలవేసినట్లు ఉంటుంది.
వీటికి సమూహంగా ఉండటం ఇష్టం. ఒంటరిగా ఉండలేవు. పుట్టిన 5 నెలల నుంచే పిల్లల్ని కనేయడానికి సిద్ధంగా ఉంటాయి. 135 రోజుల రర్భధారణ కాలం తరువాత ఒకటి నుండి నాలుగు వరకు పిల్లల్ని కంటాయి. వీటి సగటు జీవితకాలం 25 సంవత్సరాలు ఉంటుంది. చాలా వరకు 11 నుండి 15 ఏళ్ళె జీవిస్తాయి. వీటికి అనేక జంతువులతో ప్రమాదాలు పొంచి ఉంటాయి. పిల్లులు, పాములు, రాబందులు దాడిచేసి వీటిని ఎత్తుకుపోతూ ఉంటాయి.